qundao/data-zh-poetry huggingface dataset:
白云院
作者：陆秀夫
朝代：宋
体裁：七言绝句

松花冉冉点苍苔，屋角梧桐次第开。人倚栏杆犹未去，一双白鹤破山来。
鹤林寺
作者：陆秀夫
朝代：宋
体裁：五言律诗

岁月未可尽，朝昏屡不眠。窗前多古木，床上半残编。放犊饮溪水，助僧耕种田。寺门久断扫，分食愧农贤。
丁中允宰剡
作者：陆经
朝代：宋
体裁：七言律诗

尘土官曹几处閒，今君得邑好开颜。落帆直向剡溪口，入境先登天姥山。鱼鸟半和风俗处，云霞多杂簿书閒。雪晴须去寻安道，不作经宵兴尽还。
冬夕小斋联句寄梅圣俞
作者：陆经
朝代：宋

寒窗明夜月，散帙耿灯火。破砚裂冰澌，败席荐霜笴。废书浩长吟，想子实劳我。清篇追曹刘，苦语侔岛可。酣饮每颓山，谈笑工炙輠。驾言当有期，岁晚何未果。幽梦乱如云，别愁牢若锁。雪水渐涟漪，春枝将婀娜。客心莫迟留，苑葩即纷堕。何当迎笈前，相逢嘲饭颗。
冬夕小斋联句寄梅圣俞
作者：陆经
朝代：宋

寒窗明夜月，散帙耿灯火。
破砚裂冰澌，败席荐霜笴。
废书浩长吟，想子实劳我。
清篇追曹刘，苦语侔岛可。
酣饮每颓山，谈笑工炙輠。
驾言当有期，岁晚何未果。
幽梦辞如云，别愁牢若锁。
雪水渐涟漪，春枝将婀娜。
客心莫迟留，苑葩即纷堕。
何当迎笈前，相逢嘲饭颗。
化成岩
作者：陆经
朝代：宋
体裁：七言律诗

交臂寻幽岁已残，瘦藤枯石重跻攀。忽逢晴洞龙开室，冷瞰寒溪玉绕山。猿鸟窥人知旧识，藤萝引径入无间。游车自向红尘去，日暮老僧催闭关。
句·其一
作者：陆经
朝代：宋

寄语瀛洲未归客，醉翁今已作仙翁。
句·其二
作者：陆经
朝代：宋

薄有田园归去好，苦无官况莫来休。
晚泛秀水
作者：陆经
朝代：宋

落日进扁舟，沿回碧玉流。未能追白鸟，贪共数游鯈。翠壁玲珑倒，青天表里浮。谁湔世间热，洒出洞庭秋。
晚泛秀水
作者：陆经
朝代：宋

落日进扁舟，沿迴碧玉流。
未能追白鸟，贪共数游鯈。
翠壁玲珑倒，青天表裏浮。
谁湔世间热，洒出洞庭秋。
雷潭
作者：陆经
朝代：宋

山郭五里余，气象忽异色。
蛟龙尝此蟠，潭水至今黑。
变化验莫穷，白昼起霹雳。
山形抱江来，怪石莫倾侧。
有寺出其间，户牖立丹壁。
微云垂鑑中，彩色画不得。
小阁纔数弓，吐纳半江碧。
日光涵游鱼，到底如不隔。
老竹风萧萧，长根擘青石。
送声寄哀絃，往往动魂魄。
载酒同遨游，逢奇得搜索。
形体相与忘，山林信吾适。
乃知人世间，舍上固怵迫。
雷潭
作者：陆经
朝代：宋

山郭五里馀，气象忽异色。蛟龙尝此蟠，潭水至今黑。变化验莫穷，白昼起霹雳。山形抱江来，怪石莫倾侧。有寺出其间，户牖立丹壁。微云垂鉴中，彩色画不得。小阁才数弓，吐纳半江碧。日光涵游鱼，到底如不隔。老竹风萧萧，长根擘青石。送声寄哀弦，往往动魂魄。载酒同遨游，逢奇得搜索。形体相与忘，山林信吾适。乃知人世间，舍此固怵迫。
震山岩
作者：陆经
朝代：宋

稍变春罗色，还追云壑游。俯探青玉窟，傍挹翠绡流。九夏日车冷，四时龙气浮。隐沦今不见，钓叟浪垂钩。
震山岩
作者：陆经
朝代：宋

稍变春罗色，还追云壑游。
俯探青玉窟，傍挹翠绡流。
九夏日车冷，四时龙气浮。
隠沦今不见，钓叟浪垂鈎。
游胜法寺兼简深公
作者：陆绾
朝代：宋

道旁有古寺，岿然耸梅林。迩来衣褐徒，包祸岁月深。埋伏狡兔穴，啸聚恶木阴。安得智慧剑，力斩奸邪心。吾师曹溪流，所在人依钦。郡邑两交疏，来发云雷音。初如碎瓦砾，乃见真球琳。瞽者破其瞽，瘖者破其瘖。有若鸾凤巢，无复鸱鸮禽。嗟予困吏役，海岸宜投簪。扁舟扣禅户，清风满衣襟。高论松桂间，为师挥玉琴。
游胜法寺兼简深公
作者：陆绾
朝代：宋

道旁有古寺，岿然耸梅林。
迩来衣褐徒，包祸岁月深。
埋伏狡兔穴，啸聚恶木阴。
安得智慧剑，力斩奸邪心。
吾师曹溪流，所在人依钦。
郡邑两交疏，来发云雷音。
初如碎瓦砾，乃见真球琳。
瞽者破其瞽，瘖者破其瘖。
有若鸾凤巢，无復鸱鸮禽。
嗟予困吏役，海岸宜投簪。
扁舟扣禅户，清风满衣襟。
高论松桂间，为师挥玉琴。
句
作者：陆节
朝代：宋

翠琰苔封韩令句，古祠巫降伏波灵。
湟川
作者：陆节
朝代：宋

从来瑰异产天涯，土物人风分外嘉。
愿写湟川川上景，与君传入凤池夸。
湟川
作者：陆节
朝代：宋

从来瑰异产天涯，土物人风分外嘉。愿写湟川川上景，与君传入凤池誇。
游虎潭
作者：陆若济
朝代：宋
体裁：五言绝句

崖悬怯吾顾，潭空沁我心。匪斯涉游趣，敬慎识官箴。
咏蝉
作者：陆蒙老
朝代：宋
体裁：七言绝句

绿荫深处汝行藏，风露从来是稻粱。莫倚高枝纵繁响，也宜回首顾螳螂。
嘉禾八咏 其三 金鱼池
作者：陆蒙老
朝代：宋

池上春风动白蘋，池边清浅见金鳞。新波已纵游鱼乐，调笑江头结网人。
嘉禾八咏 其二 月波楼
作者：陆蒙老
朝代：宋

月疑宫阙下银潢，碧转栏干万顷光。我是水晶宫里客，倚楼犹自羡沧浪。
嘉禾八咏·五柳桥
作者：陆蒙老
朝代：宋
体裁：七言绝句

五柳先生倦折腰，孤眠千载仰风标。青衫令尹头如雪，不厌朝昏过此桥。
嘉禾八咏·会景亭
作者：陆蒙老
朝代：宋
体裁：七言绝句

清入栏干酒易醒，春风杨柳几沙汀。平沙抵得潇湘阔，祇欠螺峰数点青。
嘉禾八咏·宣公桥
作者：陆蒙老
朝代：宋
体裁：七言绝句

当时仓卒倚鸿筹，清白堪封万户侯。陵谷已非家世远，画桥依旧水东流。
嘉禾八咏·披云阁
作者：陆蒙老
朝代：宋
体裁：七言绝句

城角巍栏见海涯，春风帘幕暖飘花。云烟断处沧波阔，一簇楼台十万家。
嘉禾八咏·披云阁
作者：陆蒙老
朝代：宋

城角巍栏见海涯，春风帘幕暖飘花。云烟断处沧波阔，一簇楼台十万家。月疑宫阙下银潢，碧转栏干万顷光。我是水晶宫里客，倚楼犹自羡沧浪。池上春风动白蘋，池边清浅见金鳞。新波已纵游鱼乐，调笑江头结网人。当时仓卒倚鸿筹，清白堪封万户侯。陵谷已非家世远，画桥依旧水东流。五柳先生倦折腰，孤眠千载仰风标。青衫令尹头如雪，不厌朝昏过此桥。清入栏干酒易醒，春风杨柳几沙汀。平沙抵得潇湘阔，祇欠螺峰数点青。瑶台归去鹤空还，一曲霓裳落世间。秋雨几番黄叶落，朝云应欠到香山。玉颜羞见锦衣侯，草木烟封雨锁愁。不似田文门下客，一贫一富不知羞。
嘉禾八咏·月波楼
作者：陆蒙老
朝代：宋

月疑宫阙下银潢，碧转栏干万顷光。
我是水晶宫裏客，倚楼犹自羡沧浪。
嘉禾八咏·羞墓
作者：陆蒙老
朝代：宋
体裁：七言绝句

玉颜羞见锦衣侯，草木烟封雨锁愁。不似田文门下客，一贫一富不知羞。
嘉禾八咏·苏小小墓
作者：陆蒙老
朝代：宋
体裁：七言绝句

瑶台归去鹤空还，一曲霓裳落世间。秋雨几番黄叶落，朝云应欠到香山。
嘉禾八咏·金鱼池
作者：陆蒙老
朝代：宋

池上春风动白苹，池边清浅见金鳞。
新波已纵游鱼乐，调笑江头结网人。
赴官晋陵别端禅师
作者：陆蒙老
朝代：宋

枕上浮生过半百，短发毵毵霜样白。西溪溪上旧家山，岁岁故乡归似客。船头渐近古松门，云是吴均读书宅。烟云半岭见层楼，峥嵘鳌顶蓬宫窄。有人挂衲归盘陀，棱棱瘦骨真维摩。几年面壁舌不动，忽然拍手演渔歌。秋来满船载明月，直钩不钓闲鼋鼍。一雨笠，一烟蓑，五湖深处任风波。黄梅渡口水流急，救护心谁如老婆。
赴官晋陵别端禅师
作者：陆蒙老
朝代：宋

枕上浮生过半百，短髪毵毵霜样白。
西溪溪上旧家山，岁岁故乡归似客。
船头渐近古松门，云是吴均读书宅。
烟云半岭见层楼，峥嵘鳌顶蓬宫窄。
有人挂衲归盘陀，棱棱瘦骨真维摩。
几年面壁舌不动，忽然拍手演渔歌。
秋来满船载明月，直鈎不钓闲鼋鼍。
一雨笠，一烟簑，五湖深处任风波。
黄梅渡口水流急，救护心谁如老婆。
感皇恩·残角两三声
作者：陆蕴
朝代：宋
体裁：词

残角两三声，催登古道。
远水长山又重到。
水声山色，看尽轮蹄昏晓。
风头日脚下，人空老。
匹马旧时，西征谈笑。
绿鬓朱颜正年少。
旗亭斗酒，任是十千倾倒。
面今酒兴减，诗情少。
感皇恩（旅思）
作者：陆蕴
朝代：宋
体裁：词

残角两三声，催登古道。远水长山又重到。水声山色，看尽轮蹄昏晓。风头日脚下，人空老。匹马旧时，西征谈笑。绿鬓朱颜正年少。旗亭斗酒，任是十千倾倒。而今酒兴减，诗情少。
句
作者：陆藻
朝代：宋

轩前山色依然绿，轩下泉声漱玉寒。
句
作者：陆藻
朝代：宋

轩前山色依然绿，轩下泉声潄玉寒。
赠泉州谢事五老
作者：陆藻
朝代：宋
体裁：七言绝句

五老三百九十七，俱生仁祖承平时。名齐庐阜久传世，身异商山深采芝。
兴安乳洞
作者：陆诜
朝代：宋
体裁：七言绝句

深沈三洞启真都，万乳千葩状绝殊。驰驿方朝金阙去，涤尘来饮碧琳腴。
贺新凉·贺新郎·笛唤春风起
作者：陆象泽
朝代：宋
体裁：词

笛唤春风起。
向湖边、腊前折柳，问君何意。
孤负梅花立晴昼，一舸凄凉雪底。
但小阁、琴棋而已。
佳客清明留不住，为匡庐、只在家窗里。
湓浦去，两程耳。
草堂旧日谈经地。
更从容、南山北水，庾楼重倚。
万卷心胸几千古，仰首骎骎紫气。
正江上、风寒如此。
且趁霜天鲈鱼好，把貂裘、换酒长安市。
明夜去，月千里。
题厅壁
作者：陆起
朝代：宋
体裁：七言绝句

驱鸡政府本来无，刚被人呼邑大夫。及至五更侵早起，算来却是被鸡驱。
赠直行大师
作者：陆轸
朝代：宋

语录传来久，所明机妙深。霜天七实月，禅夕一真心。祇有道为证，更无尘可侵。前溪鸥出没，谁自感浮沉。
巾山广轩
作者：陆长倩
朝代：宋

凌虚云磴陟崔嵬，轩槛仍从绝顶开。邑屋万家迷向背，江流三面自萦回。金山每恨波涛阻，星石曾登培塿来。为是会稽东部郡，不教更号小蓬莱。
巾山广轩
作者：陆长倩
朝代：宋

凌虚云磴陟崔嵬，轩槛仍从绝顶开。
邑屋万家迷向背，江流三面自萦迴。
金山每恨波涛阻，星石曾登培塿来。
为是会稽东部郡，不教更号小蓬莱。
游碧照庵
作者：陆长倩
朝代：宋

松盖松幢引步高，跻攀终日自忘劳。寒泉澄澈新镕镜，华栋峥嵘下冠鳌。轩到嫩岚浓欲滴，庵依叠嶂势偏豪。双旌暮迫城闉去，止观回应羡毳袍。平旦前驺出郡闉，松堤石磴自无尘。寒云明灭天开幕，霜草青红地展茵。灵刹迥非劳世境，净庵常属悟空人。更怜万竹千杉色，不问严冬与早春。
游碧照庵·其一
作者：陆长倩
朝代：宋

松盖松幢引步高，跻攀终日自忘劳。寒泉澄澈新镕镜，华栋峥嵘下冠鳌。轩到嫩岚浓欲滴，庵依叠嶂势偏豪。双旌暮迫城闉去，止观回应羡毳袍。
游碧照庵·其一
作者：陆长倩
朝代：宋

松盖松幢引步高，跻攀终日自忘劳。
寒泉澄澈新镕镜，华栋峥嵘下冠鳌。
轩到嫩岚浓欲滴，庵依迭嶂势偏豪。
双旌暮迫城闉去，止观回应羡毳袍。
游碧照庵·其二
作者：陆长倩
朝代：宋

平旦前驺出郡闉，松堤石磴自无尘。寒云明灭天开幕，霜草青红地展茵。灵刹迥非劳世境，净庵常属悟空人。更怜万竹千杉色，不问严冬与早春。
游碧照庵·其二
作者：陆长倩
朝代：宋

平旦前驺出郡闉，松堤石磴自无尘。
寒云明灭天开幙，霜草青红地展茵。
灵剎迥非劳世境，凈庵常属悟空人。
更怜万竹千杉色，不问严冬与早春。
相和歌辞 大子夜歌二首 其一
作者：陆龟蒙
朝代：宋
体裁：诗

歌谣数百种，子夜最可怜。慷慨吐清音，明转出天然。
哨遍·多病倦游
作者：陈
朝代：宋

多病倦游，在家又贫，毕竟如何是。
十万钱，骑鹤更扬州，是人间几曾有底。
算一生，大都能消几屐，劳神到老成何事。
趁齿落已双，发丝在两，归寻闲里滋味。
不见青云路有危机。
金缕歌声，渐变成悲。
待思大东门，忆鹤华亭，悔之晚矣。
休，归去来兮，北山幸有闲田地。
地瘠宜瓜菜，引泉凿成方沚。
这仲子蔬园，三公不换，况东陵自来瓜美。
间走马溪头，倚阑垂钓，解衣自濯清泚。
酿山泉、时复一中之。
琴横膝。
古淡无弦有音徽。
送归鸿、暮云千里。
蓬莱自古无路，玄圃何时到，只消曲几蒲团，镇日闲庐打眭。
这干坤日月，更远游、问他王子。
无愁可解
作者：陈
朝代：宋
体裁：词

光景百年，看便一世。
生来不识愁味。
问愁何处来，更开解个甚底。
万事从来风过耳。
何用不著心里。
你唤做、展却眉头，便是达者，也则恐未。
此理。
本不通言，何曾道、欢游胜如名利。
道即浑是错，不道如何即是。
这里元无我与你。
甚唤做、物情之外。
若须待醉了、方开解时，问无酒、怎生醉。
无愁可解·光景百年
作者：陈
朝代：宋

光景百年，看便一世。
生来不识愁味。
问愁何处来，更开解个甚底。
万事从来风过耳。
何用不着心里。
你唤做、展却眉头，便是达者，也则恐未。
此理。
本不通言，何曾道、欢游胜如名利。
道即浑是错，不道如何即是。
这里元无我与你。
甚唤做、物情之外。
若须待醉了、方开解时，问无酒、怎生醉。
题淡山岩
作者：陈□谅
朝代：宋

我闻淡山之岩深且幽，崆嵌邃窦堪寻搜。禅龛剥落气尚古，龙象□徙初谁谋。神仙窟□信有□，功出天造非人侔。谽谺磥砢骇未见，石壁字隐苔侵锼。山灵畴昔莫□秘，巨蟒岂得于中留。吟来珠玑重满把，我幸蜡屐欣从游。
题淡山岩
作者：陈□谅
朝代：宋

我闻淡山之岩深且幽，崆嵌邃窦堪寻搜。
禅龛剥落气尚古，龙象□徙初谁谋。
神仙窟□信有□，功出天造非人侔。
谽谺磥砢骇未见，石壁字隠苔侵锼。
山灵畴昔莫□秘，巨蟒岂得于中留。
吟来珠玑重满把，我幸蜡屐欣从游。
赠灵岩元长老
作者：陈一向
朝代：宋

杖锡池边六月寒，一泓泉鉴漱琅玕。直疑夜半天风起，吹落仙人沆瀣盘。證明台上玉炉烟，童子生云不计年。对面飞桥架丹壑，此中别有一家山。浓岚滴翠晓氤氲，洗我尘襟一二分。归步怪来轻欲举，朝衣犹带北山云。五花殿角片是间，又被红尘引出山。第一山前聊驻马，几声鸡犬吠云间。
赠灵岩元长老·其一
作者：陈一向
朝代：宋

杖锡池边六月寒，一泓泉鉴漱琅玕。直疑夜半天风起，吹落仙人沆瀣盘。
赠灵岩元长老·其一
作者：陈一向
朝代：宋

杖锡池边六月寒，一泓泉鑑潄琅玕。
直疑夜半天风起，吹落仙人沆瀣盘。
赠灵岩元长老·其三
作者：陈一向
朝代：宋
体裁：七言绝句

浓岚滴翠晓氤氲，洗我尘襟一二分。归步怪来轻欲举，朝衣犹带北山云。
赠灵岩元长老·其二
作者：陈一向
朝代：宋

證明台上玉炉烟，童子生云不计年。对面飞桥架丹壑，此中别有一家山。
赠灵岩元长老·其二
作者：陈一向
朝代：宋

证明台上玉炉烟，童子生云不计年。
对面飞桥架丹壑，此中别有一家山。
赠灵岩元长老·其四
作者：陈一向
朝代：宋
体裁：七言绝句

五花殿角片是间，又被红尘引出山。第一山前聊驻马，几声鸡犬吠云间。
题泰山灵岩寺
作者：陈一向
朝代：宋
体裁：七言绝句

石龟泉畔铁袈裟，上有猿衔五色花。见说道人时挂搭，旋将青拂扫烟霞。
溪亭次汪桐阳
作者：陈一斋
朝代：宋

空亭明远嶂，老树黯余矄。
野兴临流坐，秋声入夜闻。
渔归孤棹月，鹤睡一松云。
记得前溪路，人家两岸分。
溪亭次汪桐阳
作者：陈一斋
朝代：宋

空亭明远嶂，老树黯馀矄。野兴临流坐，秋声入夜闻。渔归孤棹月，鹤睡一松云。记得前溪路，人家两岸分。
维扬怀项朴庵
作者：陈一斋
朝代：宋

长铗悲弹负壮游，京华倦客又扬州。
西风昨夜他乡梦，明月故人何处楼。
石塔钟残枫叶暝，瓜州棹远荻花秋。
幽窗一点寒灯影，徒倚阑干生暮愁。
维扬怀项朴庵
作者：陈一斋
朝代：宋
体裁：七言律诗

长铗悲弹负壮游，京华倦客又扬州。西风昨夜他乡梦，明月故人何处楼。石塔钟残枫叶暝，瓜州棹远荻花秋。幽窗一点寒灯影，徙倚阑干生暮愁。
谿亭次汪桐阳
作者：陈一斋
朝代：宋

空亭明远嶂，老树黯馀曛。
野兴临流坐，秋声入夜闻。
渔归孤棹月，鹤睡一松云。
记得前溪路，人家两岸分。
送刘蒙川
作者：陈一斋
朝代：宋
体裁：五言律诗

春草征帆远，春江落日程。瘴乡官是客，儒服老谈兵。海阔龙无影，山空凤不鸣。梅花东阁路，悽断故人情。
送刘蒙川
作者：陈一斋
朝代：宋

春草征帆远，春江落日程，
瘴乡官是客，儒服老谈兵。
海阔龙无影，山空凤不鸣。
梅花东阁路，凄断故人情。
三登乐
作者：陈三聘
朝代：宋

南北相逢，重借问、古今齐楚。烛花红、夜阑共语。怅六朝兴废，但倚空高树。目断帝乡，梦迷雁浦。故人疏、梅驿断，音书有数。塞鸿归、过来又去。正春浓，依旧作、天涯行旅。伤心望极，淡烟细雨。注望晓山，晴色丽、晨餐应饱。縠纹平、涨天渺渺。倚藤枝、撑艇子，昔游曾到。江山自古，水云转好。怅年来、心纵在，盟寒鸥鸟。故人中、黑头渐少。问几时、寻旧约，石矶重扫。一竿钓月，鬓霜任老。久蛰群虬，犹未肆、新雷初启。鼓东风、雨膏为洗。望横塘、越溪路，石湖烟水。西接洞庭，下连甫里。忆当年、归计早，扁舟从此。祖清风、相门有几。圃堂高、应解笑，纷纷蜗蚁。锦囊雪月，更看醉里。一品归来，强健日、小园幽圃。扁舟兴、恐天未许。想当年、持汉节，众齐咻楚。丹忠此日，盛名千古。掞词章、师海内，纬文经武。莫寒盟、故山旧侣。到鲈乡、还又是，秋风斜雨。鸣刀鲙雪，未应便去。
三登乐·其三
作者：陈三聘
朝代：宋
体裁：词

久蛰群虬，犹未肆、新雷初启。鼓东风、雨膏为洗。望横塘、越溪路，石湖烟水。西接洞庭，下连甫里。忆当年、归计早，扁舟从此。祖清风、相门有几。圃堂高、应解笑，纷纷蜗蚁。锦囊雪月，更看醉里。
三登乐·其四
作者：陈三聘
朝代：宋
体裁：词

一品归来，强健日、小园幽圃。扁舟兴、恐天未许。想当年、持汉节，众齐咻楚。丹忠此日，盛名千古。掞词章、师海内，纬文经武。莫寒盟、故山旧侣。到鲈乡、还又是，秋风斜雨。鸣刀鲙雪，未应便去。
三登乐·南北相逢
作者：陈三聘
朝代：宋
体裁：词

南北相逢，重借问、古今齐楚。烛花红、夜阑共语。怅六朝兴废，但倚空高树。目断帝乡，梦迷雁浦。故人疏、梅驿断，音书有数。塞鸿归、过来又去。正春浓，依旧作、天涯行旅。伤心望极，淡烟细雨。
三登乐·注望晓山
作者：陈三聘
朝代：宋
体裁：词

注望晓山，晴色丽、晨餐应饱。縠纹平、涨天渺渺。倚藤枝、撑艇子，昔游曾到。江山自古，水云转好。怅年来、心纵在，盟寒鸥鸟。故人中、黑头渐少。问几时、寻旧约，石矶重扫。一竿钓月，鬓霜任老。
临江仙
作者：陈三聘
朝代：宋

夜饮只愁更漏促，留连笑罥蔷薇。歌声缭绕彻帘帏。坐中清泪落，梁上暗尘飞。重睹舞腰惊束素，不应更褪罗衣。别来容易见来稀。次公狂已甚，不醉亦忘归。白首故人重会面，论交尔汝忘形。从今心迹喜双清。飞鸿追往事，为蝶笑馀生。琥珀杯浓春正好，此怀端为君倾。旧时猿鹤敢寒盟。鸠居从拙计，鹏翼任高程。
临江仙
作者：陈三聘
朝代：宋

白首故人重会面，论交尔汝忘形。从今心迹喜双清。飞鸿追往事，为蝶笑余生。
琥珀杯浓春正好，此怀端为君倾。旧时猿鹤敢寒盟。鸠居从拙计，鹏翼任高程。
临江仙·夜饮只愁更漏促
作者：陈三聘
朝代：宋
体裁：词

夜饮只愁更漏促，留连笑罥蔷薇。歌声缭绕彻帘帏。坐中清泪落，梁上暗尘飞。重睹舞腰惊束素，不应更褪罗衣。别来容易见来稀。次公狂已甚，不醉亦忘归。
临江仙·白首故人重会面
作者：陈三聘
朝代：宋
体裁：词

白首故人重会面，论交尔汝忘形。从今心迹喜双清。飞鸿追往事，为蝶笑馀生。琥珀杯浓春正好，此怀端为君倾。旧时猿鹤敢寒盟。鸠居从拙计，鹏翼任高程。
减字木兰花
作者：陈三聘
朝代：宋
体裁：词

东篱黄菊。
细拈香枝人事熟。
少缓芳尊。
且醉侬家麴米春。
老人斋戒。
底事新来移角带。
归梦相关。
明月松江万顷宽。
减字木兰花
作者：陈三聘
朝代：宋

东篱黄菊。细捻香枝人事熟。少缓芳尊。且醉侬家麹米春。
老人斋戒。底事新来移角带。归梦相关。明月松江万顷宽。
减字木兰花
作者：陈三聘
朝代：宋

凝云不动。玉海无声千丈冻。来倚阑干。襟袖凭虚彻骨寒。归心易折。后夜月明应恨别。罨画图边。著我披蓑上钓船。东篱黄菊。细捻香枝人事熟。少缓芳尊。且醉侬家曲米春。老人斋戒。底事新来移角带。归梦相关。明月松江万顷宽。盈盈袅袅。欲问卿卿还好好。无奈娇何。摺摺湘裙薄薄罗。尊前顾曲。舞作回风花拍促。压尽时流。棋里输伊一百筹。先生困熟。万卷书中聊托宿。似怯清寒。更爇都梁向博山。游仙梦杳。啼鸟声中春又晓。未著乌纱。独坐溪亭数落花。殷勤举白。昨夜东风犹有雪。莫恨春迟。曾见梅花第一枝。阴晴未决。早晚清明新火活。梦绕秦楼。欲趁归潮上客舟。
减字木兰花·东篱黄菊
作者：陈三聘
朝代：宋

东篱黄菊。
细拈香枝人事熟。
少缓芳尊。
且醉侬家曲米春。
老人斋戒。
底事新来移角带。
归梦相关。
明月松江万顷宽。
减字木兰花·先生困熟
作者：陈三聘
朝代：宋

先生困熟。
万卷书中聊托宿。
似怯清寒。
更爇都梁向博山。
游仙梦杳。
啼鸟声中春又晓。
未着乌纱。
独坐溪亭数落花。
减字木兰花·其一
作者：陈三聘
朝代：宋
体裁：词

凝云不动。玉海无声千丈冻。来倚阑干。襟袖凭虚彻骨寒。归心易折。后夜月明应恨别。罨画图边。著我披蓑上钓船。
减字木兰花·其三
作者：陈三聘
朝代：宋

盈盈袅袅。欲问卿卿还好好。无奈娇何。摺摺湘裙薄薄罗。尊前顾曲。舞作回风花拍促。压尽时流。棋里输伊一百筹。
减字木兰花·其二
作者：陈三聘
朝代：宋

东篱黄菊。细捻香枝人事熟。少缓芳尊。且醉侬家曲米春。老人斋戒。底事新来移角带。归梦相关。明月松江万顷宽。
减字木兰花·其四
作者：陈三聘
朝代：宋
体裁：词

先生困熟。万卷书中聊托宿。似怯清寒。更爇都梁向博山。游仙梦杳。啼鸟声中春又晓。未著乌纱。独坐溪亭数落花。
减字木兰花·凝云不动
作者：陈三聘
朝代：宋

凝云不动。
玉海无声千丈冻。
来倚阑干。
襟袖凭虚彻骨寒。
归心易折。
后夜月明应恨别。
罨画图边。
着我披蓑上钓船。
减字木兰花·殷勤举白
作者：陈三聘
朝代：宋
体裁：词

殷勤举白。昨夜东风犹有雪。莫恨春迟。曾见梅花第一枝。阴晴未决。早晚清明新火活。梦绕秦楼。欲趁归潮上客舟。
减字木兰花·盈盈袅袅
作者：陈三聘
朝代：宋
体裁：词

盈盈袅袅。
欲问卿卿还好好。
无奈娇何。
折折湘裙薄薄罗。
尊前顾曲。
舞作回风花拍促。
压尽时流。
棋里输伊一百筹。
千秋岁·重到桃花坞
作者：陈三聘
朝代：宋
体裁：词

当年渔隐，路转桃溪汇。流水下，青山外。客行花径曲，月上松门对。撑艇子，雪中蓑笠亲曾载。老去谁倾盖。腰瘦频移带。人健否，花仍在。明年春更好，来向花前醉。青鬓改，恁时难拼千金买。
千秋岁（重到桃花坞）
作者：陈三聘
朝代：宋

当年渔隐，路转桃溪汇。流水下，青山外。客行花径曲，月上松门对。撑艇子，雪中蓑笠亲曾载。
老去谁倾盖。腰瘦频移带。人健否，花仍在。明年春更好，来向花前醉。青鬓改，恁时难拚千金买。
南柯子/南歌子
作者：陈三聘
朝代：宋

别后惊人远，归心怯橹柔。晚天凉思冷于秋。冷浸一溪明月、水弥流。醉里狂仍在，吟馀趣极幽。夜深何用数更筹。别有好风吹酒、不须求。烟树观前浦，风苹听远洲。等闲来上水边楼。怅望天涯、何处有归舟。香断灯花夜，歌停扇影秋。欲缄尺素说离愁。不见双鱼、空有大江流。
南柯子/南歌子·其一
作者：陈三聘
朝代：宋
体裁：词

别后惊人远，归心怯橹柔。晚天凉思冷于秋。冷浸一溪明月、水瀰流。醉里狂仍在，吟馀趣极幽。夜深何用数更筹。别有好风吹酒、不须求。
南柯子·南歌子
作者：陈三聘
朝代：宋
体裁：词

别后惊人远，归心怯橹柔。
晚天凉思冷於秋。
冷浸一溪明月、水弥流。
醉里狂仍在，吟馀趣极幽。
夜深何用数更筹。
别有好风吹酒、不须求。
南柯子·南歌子·别后惊人远
作者：陈三聘
朝代：宋

别后惊人远，归心怯橹柔。晚天凉思冷于秋。冷浸一溪明月、水弥流。醉里狂仍在，吟馀趣极幽。夜深何用数更筹。别有好风吹酒、不须求。
南柯子·南歌子·烟树观前浦
作者：陈三聘
朝代：宋
体裁：词

烟树观前浦，风苹听远洲。等闲来上水边楼。怅望天涯、何处有归舟。香断灯花夜，歌停扇影秋。欲缄尺素说离愁。不见双鱼、空有大江流。
南柯子（七夕）
作者：陈三聘
朝代：宋
体裁：词

月傍云头吐，风将雨脚吹。夜深乌鹊向南飞。应是星娥颦恨、入双眉。旧怨垂千古，新欢只片时。一年屈指数佳期。到得佳期别了、又相思。
卜算子
作者：陈三聘
朝代：宋

雪后竹枝风，醉梦风吹醒。瘦立寒阶满地春，淡月梅花影。门外辘轳寒，晓汲喧金井。长笛何人更倚楼，玉指风前冷。涧下水声寒，壑底松风静。时有清香度竹来，步月寻疏影。往事属东风，试问花应省。曾是花前把酒人，别梦溪堂冷。
卜算子·涧下水声寒
作者：陈三聘
朝代：宋
体裁：词

涧下水声寒，壑底松风静。时有清香度竹来，步月寻疏影。往事属东风，试问花应省。曾是花前把酒人，别梦溪堂冷。
卜算子·雪后竹枝风
作者：陈三聘
朝代：宋
体裁：词

雪后竹枝风，醉梦风吹醒。瘦立寒阶满地春，淡月梅花影。门外辘轳寒，晓汲喧金井。长笛何人更倚楼，玉指风前冷。
好事近
作者：陈三聘
朝代：宋

我欲御天风，飞上广寒宫阙。撼动一轮秋桂，照人间愁绝。归来须著酒消磨，玉面点红缬。起舞为君狂醉，更何须邀月。枝上几多春，数点不融香雪。纵有笔头千字，也难夸清绝。艳桃秾李敢争妍，清怨笛中咽。试策短筇溪上，看影浮波月。
好事近·其二
作者：陈三聘
朝代：宋
体裁：词

枝上几多春，数点不融香雪。纵有笔头千字，也难誇清绝。艳桃浓李敢争妍，清怨笛中咽。试策短筇溪上，看影浮波月。
好事近·我欲御天风
作者：陈三聘
朝代：宋

我欲御天风，飞上广寒宫阙。
撼动一轮秋桂，照人间愁绝。
归来须着酒消磨，玉面点红缬。
起舞为君狂醉，更何须邀月。
好事近·我欲御天风
作者：陈三聘
朝代：宋
体裁：词

我欲御天风，飞上广寒宫阙。撼动一轮秋桂，照人间愁绝。归来须著酒消磨，玉面点红缬。起舞为君狂醉，更何须邀月。
好事近·枝上几多春
作者：陈三聘
朝代：宋
体裁：词

枝上几多春，数点不融香雪。纵有笔头千字，也难夸清绝。艳桃秾李敢争妍，清怨笛中咽。试策短筇溪上，看影浮波月。
如梦令
作者：陈三聘
朝代：宋

红紫不将春住。风定更飘无数。溪涨绿含风，短艇晚横沙渡。归去。归去。肯念西池鸳鹭。珍重故人相许。来向水亭幽处。文字间金钗，消尽晚天微暑。无雨。无雨。不比寻常端午。
如梦令·珍重故人相许
作者：陈三聘
朝代：宋
体裁：词

珍重故人相许。来向水亭幽处。文字间金钗，消尽晚天微暑。无雨。无雨。不比寻常端午。
如梦令·红紫不将春住
作者：陈三聘
朝代：宋
体裁：词

红紫不将春住。风定更飘无数。溪涨绿含风，短艇晚横沙渡。归去。归去。肯念西池鸳鹭。
宜男草
作者：陈三聘
朝代：宋

摇落丹枫素秋后。舞长亭、尚馀衰柳。别梦回、忆得霜柑分我，应自有、浓香噀手。宿酲谁解三杯酒。晓山横、望中衔斗。人去也、纵得相逢似旧，问当日、红颜在否。绿水黏天净无浪。转东风、縠纹微涨。个中趣、莫遣人知，容我日日、扁舟独往。平生书癖已无恙。解名缰、更逃羁网。春近也、梅柳频看，枝上玉蕊、金丝暗长。
宜男草·摇落丹枫素秋后
作者：陈三聘
朝代：宋
体裁：词

摇落丹枫素秋后。舞长亭、尚馀衰柳。别梦回、忆得霜柑分我，应自有、浓香噀手。宿酲谁解三杯酒。晓山横、望中衔斗。人去也、纵得相逢似旧，问当日、红颜在否。
宜男草·绿水黏天净无浪
作者：陈三聘
朝代：宋
体裁：词

绿水黏天净无浪。转东风、縠纹微涨。个中趣、莫遣人知，容我日日、扁舟独往。平生书癖已无恙。解名缰、更逃羁网。春近也、梅柳频看，枝上玉蕊、金丝暗长。
念奴娇
作者：陈三聘
朝代：宋
体裁：词

晴风丽日，算东君、坼遍梅心桃萼。独有名花开殿后，一笑嫣然如昨。黄袂层肤，霞冠高拥，多态春才觉。雨巾风帽，故人来趁花约。好是罗绮添春，香风环坐，半醉金钗落。老去心情难似旧，手捻花枝为乐。麝馥萦愁，妆花凝恨，莫惜金荷酌。酒阑花睡，梦魂重到京洛。
念奴娇
作者：陈三聘
朝代：宋
体裁：词

浮云吹尽，卷长空、千顷都凝寒碧。兔杵无声风露冷，天也应怜人寂。故遣姮娥，驾蟾飞上，玉宇元同色。天津何事，此时偏界南北。不但对影三人，我歌君和，我舞君须拍。涤洗胸中愁万斛，莫问今宵何夕。老矣休论，著鞭安用，一笑真狂客。夜深归去，烂然溪上阡陌。
念奴娇
作者：陈三聘
朝代：宋

浮云吹尽，卷长空、千顷都凝寒碧。兔杵无声风露冷，天在怜人寂。故遣姮娥，驾蟾飞上，玉宇元同色。天津何事，此时偏界南北。
不但对影三人，我歌君和，我舞君须拍。涤洗胸中愁万斛，莫问今宵何夕。老矣休论。著鞭安用，一笑真狂客。夜深归去，烂然溪上阡陌。
念奴娇 其五 和徐尉游石湖
作者：陈三聘
朝代：宋
体裁：词

扁舟此计，问当年、谁与寻盟鸥鸟。许国勋名彝鼎在，风月不妨吟笑。碧草台边，红云溪上，寿杖扶诗老。水浮天处，未应俗驾曾到。盛事埒美知章，鉴湖君赐，宸翰今题号。指点飞烟轻霭外，有路直通仙岛。蓑笠渔船，琴书客坐，清夜樽罍倒。未须归去，片蟾初上林表。
念奴娇·其三
作者：陈三聘
朝代：宋
体裁：词

水空高下，望沉沉一色，浑然苍碧。天籁不鸣凉有露，金气横秋寂寂。玉宇琼楼，望中何处，月到天中极。御风归去，不愁衣袂无力。此夜飘泊孤篷，短歌谁和，自笑狂踪迹。咫尺蓝桥仙路远，窅窅云英消息。疏影婆娑，恍然身世，我是尊前客。一声悽怨，倚楼谁弄长笛。
念奴娇·晴风丽日
作者：陈三聘
朝代：宋
体裁：词

晴风丽日，算东君、坼遍梅心桃萼。
独有名花开殿后，一笑嫣然如昨。
黄袂层肤，霞冠高拥，多态春才觉。
雨巾风帽，故人来趁花约。
好是罗绮添春，香风环坐，半醉金钗落。
老去心情难似旧，手拈花枝为乐。
麝馥萦愁，妆花凝恨，莫惜金荷酌。
酒阑花睡，梦魂重到京洛。
念奴娇·水空高下
作者：陈三聘
朝代：宋
体裁：词

水空高下，望沈沈一色，浑然苍碧。天籁不鸣凉有露，金气横秋寂寂。玉宇琼楼，望中何处，月到天中极。御风归去，不愁衣袂无力。此夜飘泊孤篷，短歌谁和，自笑狂踪迹。咫尺蓝桥仙路远，窅窅云英消息。疏影婆娑，恍然身世，我是尊前客。一声凄怨，倚楼谁弄长笛。
念奴娇·浮云吹尽
作者：陈三聘
朝代：宋

浮云吹尽，卷长空、千顷都凝寒碧。
兔杵无声风露冷，天也应怜人寂。
故遣姮娥，驾蟾飞上，玉宇元同色。
天津何事，此时偏界南北。
不但对影三人，我歌君和，我舞君须拍。
涤洗胸中愁万斛，莫问今宵何夕。
老矣休论，着鞭安用，一笑真狂客。
夜深归去，烂然溪上阡陌。
念奴娇·馀霞飞绮
作者：陈三聘
朝代：宋

余霞飞绮，望长天、顷刻云容凝碧。今夕江皋风力软，明日波心头白。客舸东流，语离深夜，遣我新愁积。春融花丽，定知天相行色。
别后一纸乡书，故人相问，好趁秋鸿翼。空有佳人千点泪，锦字机中曾织。利锁名缰，古今同是，谁失知谁得。来朝愁望，旧楼何处西北。
念奴娇·馀霞飞绮
作者：陈三聘
朝代：宋
体裁：词

馀霞飞绮，望长天、顷刻云容凝碧。今夕江皋风力软，明日波心头白。客舸东流，语离深夜，遣我新愁积。春融花丽，定知天相行色。别后一纸乡书，故人相问，好趁秋鸿翼。空有佳人千点泪，锦字机中曾织。利锁名缰，古今同是，谁失知谁得。来朝愁望，旧楼何处西北。
念奴娇（和徐尉游石湖）
作者：陈三聘
朝代：宋
体裁：词

扁舟此计，问当年、谁与寻盟鸥鸟。许国勋名彝鼎在，风月不妨吟笑。碧草台边，红云溪上，寿杖扶诗老。水浮天处，未应俗驾曾到。盛事埒美知章，鉴湖君赐，宸翰今题号。指点飞烟轻霭外，有路直通仙岛。蓑笠渔船，琴书客坐，清夜尊罍倒。未须归去，片蟾初上林表。
惜分飞·莫唱骊驹容首聚
作者：陈三聘
朝代：宋
体裁：词

莫唱骊驹容首聚。花径重来微步。从此朝天去。故山怨鹤栖猿侣。试卜西园春在否。无奈濛濛细雨。明日长亭路。断魂芳草人何处。
惜分飞·莫唱骊驹容首聚
作者：陈三聘
朝代：宋

莫唱骊驹容首聚。
花径重来微步。
从此朝天去。
故山怨鹤栖猿侣。
试卜西园春在否。
无奈蒙蒙细雨。
明日长亭路。
断魂芳草人何处。
朝中措
作者：陈三聘
朝代：宋

去年曾醉杏花坊。柳色间轻黄。重觅旧时行迹，春风满路梅香。
平沙岸草，夫差故国，知是吾乡，梦断数声柔舻，只应已过横塘。
朝中措 其一 丙午立春大雪，是岁十二月九日丑时立春
作者：陈三聘
朝代：宋

朝来和气满西山。拄颊小阑干。柳色野塘幽兴，梅花纸帐轻寒。三杯淡酒，玉腴蔬嫩，青缕堆盘。细写池塘诗梦，玉人剪做春幡。
朝中措·其二
作者：陈三聘
朝代：宋

求田何处是生涯。双鬓已先华。随分夏凉冬暖，赏心秋月春花。吾年如此，愁来问酒，困后呼茶。结社竹林诗老，卜邻江上渔家。去年曾醉杏花坊。柳色间轻黄。重觅旧时行迹，春风满路梅香。平沙岸草，夫差故国，知是吾乡。梦断数声柔橹，只应已过横塘。草堂春过一分馀。幽事酒醒初。琴调细鸣焦木，矢声不断铜壶。关心药裹，忘年蓑笠，自著潜夫。雨后长镵东麓，月明短艇西湖。秋山横截半湖光。湖渚橘枝黄。纨扇罢摇蟾影，练衣已怯风凉。插红裂蟹，银丝鲙鲫，莫负传觞。醉里乾坤广大，人间宠辱兼忘。
朝中措·其五
作者：陈三聘
朝代：宋
体裁：词

秋山横截半湖光。湖渚橘枝黄。纨扇罢摇蟾影，练衣已怯风凉。插红裂蟹，银丝鲙鲫，莫负传觞。醉里乾坤广大，人间宠辱兼忘。
朝中措·其四
作者：陈三聘
朝代：宋
体裁：词

草堂春过一分馀。幽事酒醒初。琴调细鸣焦木，矢声不断铜壶。关心药裹，忘年蓑笠，自著潜夫。雨后长镵东麓，月明短艇西湖。
朝中措·去年曾醉杏花坊
作者：陈三聘
朝代：宋
体裁：词

去年曾醉杏花坊。柳色间轻黄。重觅旧时行迹，春风满路梅香。平沙岸草，夫差故国，知是吾乡。梦断数声柔橹，只应已过横塘。
朝中措·朝来和气满西山
作者：陈三聘
朝代：宋
体裁：词

朝来和气满西山。拄颊小阑干。柳色野塘幽兴，梅花纸帐轻寒。三杯淡酒，玉腴蔬嫩，青缕堆盘。细写池塘诗梦，玉人翦做春幡。
朝中措·求田何处是生涯
作者：陈三聘
朝代：宋
体裁：词

求田何处是生涯。双鬓已先华。随分夏凉冬暖，赏心秋月春花。吾年如此，愁来问酒，困后呼茶。结社竹林诗老，卜邻江上渔家。
朝中措·秋山横截半湖光
作者：陈三聘
朝代：宋

秋山横截半湖光。
湖渚橘枝黄。
纨扇罢摇蟾影，练衣已怯风凉。
插红裂蟹，银丝鲙鲫，莫负传觞。
醉里干坤广大，人间宠辱兼忘。
朝中措·草堂春过一分馀
作者：陈三聘
朝代：宋

草堂春过一分馀。
幽事酒醒初。
琴调细鸣焦木，矢声不断铜壶。
关心药裹，忘年蓑笠，自着潜夫。
雨后长镵东麓，月明短艇西湖。
梦玉人引
作者：陈三聘
朝代：宋

别来何处，酒醒后，梦难觅。晚日溪亭，清晓便挂帆席。满载离愁，指去程，还作江南行客。目断层城，数迢迢山驿。
素巾空染，泪痕斑、应是暗中滴。记得轻分，玉箫犹自凄咽。昨夜东风，梅柳惊春色。料伊也、没心情，过却好天良夕。
梦玉人引·其二
作者：陈三聘
朝代：宋
体裁：词

倚阑干久，人不见，暮云碧。芳草池塘，春梦暗惊诗客。昨夜溪梅，向空山、雪里轻匀颜色。好赠行人，折枝南枝北。雨巾风帽，昔追游、谁念旧踪迹。料得疏篱，暗香时度风息。淡月微云，有何人消得。便归去、踏溪桥，慰我经年思忆。
梦玉人引·其二
作者：陈三聘
朝代：宋

倚阑干久，人不见，暮云碧。芳草池塘，春梦暗惊诗客。昨夜溪梅，向空山、雪里轻匀颜色。好赠行人，折枝南枝北。雨巾风帽，昔追游、谁念旧踪迹。料得疏篱，暗香时度风息。淡月微云，有何人消得。便归去、踏溪桥，慰我经年思忆。水空高下，望沈沈一色，浑然苍碧。天籁不鸣凉有露，金气横秋寂寂。玉宇琼楼，望中何处，月到天中极。御风归去，不愁衣袂无力。此夜飘泊孤篷，短歌谁和，自笑狂踪迹。咫尺蓝桥仙路远，窅窅云英消息。疏影婆娑，恍然身世，我是尊前客。一声凄怨，倚楼谁弄长笛。馀霞飞绮，望长天、顷刻云容凝碧。今夕江皋风力软，明日波心头白。客舸东流，语离深夜，遣我新愁积。春融花丽，定知天相行色。别后一纸乡书，故人相问，好趁秋鸿翼。空有佳人千点泪，锦字机中曾织。利锁名缰，古今同是，谁失知谁得。来朝愁望，旧楼何处西北。
梦玉人引·其二
作者：陈三聘
朝代：宋
体裁：词

倚阑干久，人不见，暮云碧。芳草池塘，春梦暗惊诗客。昨夜溪梅，向空山、雪里轻匀颜色。好赠行人，折枝南枝北。雨巾风帽，昔追游、谁念旧踪迹。料得疏篱，暗香时度风息。澹月微云，有何人消得。便归去、踏溪桥，慰我经年思忆。
梦玉人引·别来何处
作者：陈三聘
朝代：宋
体裁：词

别来何处，酒醒后，梦难觅。晚日溪亭，清晓便挂帆席。满载离愁，指去程、还作江南行客。目断层城，数迢迢山驿。素巾空染，泪痕斑、应是暗中滴。记得轻分，玉箫犹自凄咽。昨夜东风，梅柳惊春色。料伊也、没心情，过却好天良夕。
水调歌头·其一
作者：陈三聘
朝代：宋

玉鉴十分满，清露一年秋。漂流踪迹，谁念楚尾与吴头。此夜刮明尘眼。望极好张诗胆。何处有高楼。浩荡银潢冷，缥缈白云浮。笑劳生，难坎止，亦乘流。阑干拍碎，清夜起舞不胜愁。万里关河依旧。一寸功名乌有。清泪滴衣裘。老去心空在，归梦绕蘋洲。
水调歌头·有客念行役
作者：陈三聘
朝代：宋
体裁：词

有客念行役，劲气凛于秋。男儿未老，衔命如虏亦风流。决定平戎方略，恢复旧燕封壤，安用割鸿沟。莫献肃霜马，好衣白狐裘。我何人，怀壮节，但凝愁。平生未逢知己，哙伍实堪羞。金马文章何在，玉鼎勋庸何有，一笑等云浮。拼断好风月，羯鼓打梁州。
水调歌头·有客念行役
作者：陈三聘
朝代：宋
体裁：词

有客念行役，劲气凛於秋。男儿未老，衔命如虏亦风流。决定平戎方略，恢复旧燕封壤，安用割鸿沟。莫献肃霜马，好衣白狐裘。我何人，怀壮节，但凝愁。平生未逢知己，哙伍实堪羞。金马文章何在，玉鼎勋庸何有，一笑等云浮。拼断好风月，羯鼓打梁州。
水调歌头·玉鉴十分满
作者：陈三聘
朝代：宋
体裁：词

玉鉴十分满，清露一年秋。漂流踪迹，谁念楚尾与吴头。此夜刮明尘眼。望极好张诗胆。何处有高楼。浩荡银潢冷，缥缈白云浮。笑劳生，难坎止，亦乘流。阑干拍碎，清夜起舞不胜愁。万里关河依旧。一寸功名乌有。清泪滴衣裘。老去心空在，归梦绕苹洲。
浣溪沙
作者：陈三聘
朝代：宋

不跃银鞍与绣鞯。曲筇芒＿见衰年。寻幽来立渡头船。
碧涧芹羹珍下＿，红莲香饭乐归田。不妨尊酒兴悠然。
浣溪沙·不跃银鞍与绣鞯
作者：陈三聘
朝代：宋
体裁：词

不跃银鞍与绣鞯。
曲筇芒跷见衰年。
寻幽来立渡头船。
碧涧芹羹珍下箸，红莲香饭乐归田。
不妨尊酒兴悠然。
浣溪沙·其二
作者：陈三聘
朝代：宋

翠幕遮笼锦一丛。尊前初见浅深红。淡云和月影葱茏。醉态只疑春睡里，啼妆愁听雨声中。更烧银烛醉东风。越浦潮来信息通。吴山不见暮云重。人生何事各西东。烟外好花红浅淡，雨馀芳草绿葱茏。苦无欢意敌春浓。不跃银鞍与绣鞯。曲筇芒蹻见衰年。寻幽来立渡头船。碧涧芹羹珍下箸，红莲香饭乐归田。不妨尊酒兴悠然。帘押低垂月影疏。梅枝和雪玉相扶。儿家春信入来无。半坠宝钗慵览镜，任偏罗髻却拈书。琴心谁与问相如。
浣溪沙·其六
作者：陈三聘
朝代：宋

不跃银鞍与绣鞯。曲筇芒蹻见衰年。寻幽来立渡头船。碧涧芹羹珍下箸，红莲香饭乐归田。不妨尊酒兴悠然。
浣溪沙·帘押低垂月影疏
作者：陈三聘
朝代：宋
体裁：词

帘押低垂月影疏。梅枝和雪玉相扶。儿家春信入来无。半坠宝钗慵览镜，任偏罗髻却拈书。琴心谁与问相如。
浣溪沙·点检尊前花柳丛
作者：陈三聘
朝代：宋
体裁：词

点检尊前花柳丛。于中偏占牡丹风。等闲言语惯迎逢。扇影不摇珠的皪，钗梁斜亸玉玲珑。梦魂长向楚江东。
浣溪沙·翠幕遮笼锦一丛
作者：陈三聘
朝代：宋
体裁：词

翠幕遮笼锦一丛。尊前初见浅深红。淡云和月影葱茏。醉态只疑春睡里，啼妆愁听雨声中。更烧银烛醉东风。
浣溪沙·越浦潮来信息通
作者：陈三聘
朝代：宋
体裁：词

越浦潮来信息通。吴山不见暮云重。人生何事各西东。烟外好花红浅淡，雨馀芳草绿葱茏。苦无欢意敌春浓。
浣溪沙·酒力先从脸晕生
作者：陈三聘
朝代：宋
体裁：词

酒力先从脸晕生。粉妆新丽笑相迎。晓寒高护彩云轻。不语似愁春力浅，有情应恨烛花明。更于何处觅倾城。
浣溪沙（元夕后三日王文明席上）
作者：陈三聘
朝代：宋
体裁：词

点检尊前花柳丛。於中偏占牡丹风。等闲言语惯迎逢。
扇影不摇珠的皪，钗梁斜亸玉玲珑。梦魂长向楚江东。
浣溪沙（新安驿席上留别）
作者：陈三聘
朝代：宋
体裁：词

不怕春寒更出游。兰桡飞动却惊鸥。烟光佳处辄迟留。屏曲未曾歌醉梦，眉尖空只锁闲愁。从教丝柳绊行舟。
浣溪沙（烛下海棠）
作者：陈三聘
朝代：宋
体裁：词

酒力先从脸晕生。粉妆新丽笑相迎。晓寒高护彩云轻。
不语似愁春力浅，有情应恨烛花明。更於何处觅倾城。
浪淘沙令
作者：陈三聘
朝代：宋
体裁：词

风雨晚春天。芳兴慵悭。浅红稠绿满园间。独有梨花三四朵，留住春寒。年少跃金鞍。咫尺关山。倦飞如我已知还。洒向东风千点泪，衣上重看。
满江红
作者：陈三聘
朝代：宋
体裁：词

天岂无情，天若道、有情也老。
功名事、问天因甚，蒙人不了。
好伴云烟耕谷口，休将翰墨传江表。
算鬓边、能得几春风，惊秋早。
陶令尹，张京兆。
怀舒啸，贪荣耀。
尽南柯一梦，漏残钟晓。
滕阁暮霞孤鹜举，庾楼明月乌飞绕。
念老来、於此兴无穷，知音少。
满江红
作者：陈三聘
朝代：宋

斜日镕金，三万顷、棹歌齐举。风不动、采苹双桨，翠鬟相语。月殿欲浮蟾兔魄，海神不放鱼龙舞。到今宵、秋气十分清，无今古。
君试唤，扁舟侣。来伴我，潇湘渚。共夷犹春浪，笑歌秋浦。霸越独高身退后，尘缨未濯人谁许。叹酒杯、不到子陵台，刘伶土。
满江红 其一 冬至
作者：陈三聘
朝代：宋
体裁：词

薄日轻云，天气好、相将祈谷。民情喜、颂声洋溢，清风斯穆。饮酒不多元有量，吟诗无数添新轴。对故人、一笑我真愚，君无俗。斜川路，经行熟。黄花在，归心足。问渊明去后，有谁能属。神武衣冠惊梦里，江湖渔钓论心曲。但从今、散发更披襟，谁能束。
满江红 其三 雨后携家游西湖，荷花盛开
作者：陈三聘
朝代：宋

绀縠浮空，山拥髻、晚来风急。吹骤雨、藕花千柄，艳妆新浥。窥鉴粉光犹有泪，凌波罗袜何曾湿。讶汉宫、朝罢玉皇归，凝情立。尊前恨，歌三叠。身外事，轻飞叶。怅当年空系，誓江孤楫。云色远连平野尽，夕阳偏傍疏林入。看月明、冷浸碧琉璃，君须吸。
满江红·其四
作者：陈三聘
朝代：宋
体裁：词

斜日镕金，三万顷、棹歌齐举。风不动、采蘋双桨，翠鬟相语。月殿欲浮蟾兔魄，海神不放鱼龙舞。到今宵、秋气十分清，无今古。君试唤，扁舟侣。来伴我，潇湘渚。共夷犹春浪，笑歌秋浦。霸越独高身退后，尘缨未濯人谁许。叹酒杯、不到子陵台，刘伶土。
满江红·天岂无情
作者：陈三聘
朝代：宋
体裁：词

天岂无情，天若道、有情也老。功名事、问天因甚，蒙人不了。好伴云烟耕谷口，休将翰墨传江表。算鬓边、能得几春风，惊秋早。陶令尹，张京兆。怀舒啸，贪荣耀。尽南柯一梦，漏残钟晓。滕阁暮霞孤鹜举，庾楼明月乌飞绕。念老来、于此兴无穷，知音少。
满江红·斜日熔金
作者：陈三聘
朝代：宋
体裁：词

斜日熔金，三万顷、棹歌齐举。风不动、采苹双桨，翠鬟相语。月殿欲浮蟾兔魄，海神不放鱼龙舞。到今宵、秋气十分清，无今古。君试唤，扁舟侣。来伴我，潇湘渚。共夷犹春浪，笑歌秋浦。霸越独高身退后，尘缨未濯人谁许。叹酒杯、不到子陵台，刘伶土。
满江红·绀縠浮空
作者：陈三聘
朝代：宋
体裁：词

绀縠浮空，山拥髻、晚来风急。吹骤雨、藕花千柄，艳妆新浥。窥鉴粉光犹有泪，凌波罗袜何曾湿。讶汉宫、朝罢玉皇归，凝情立。尊前恨，歌三叠。身外事，轻飞叶。怅当年空击，誓江孤楫。云色远连平野尽，夕阳偏傍疏林入。看月明、冷浸碧琉璃，君须吸。
满江红·薄日轻云
作者：陈三聘
朝代：宋
体裁：词

薄日轻云，天气好、相将祈谷。民情喜、颂声洋溢，清风斯穆。饮酒不多元有量，吟诗无数添新轴。对古人、一笑我真愚，君无俗。斜川路，经行熟。黄花在，归心足。问渊明去后，有谁能属。神武衣冠惊梦里，江湖渔钓论心曲。但从今、散发更披襟，谁能束。
满江红（冬至）
作者：陈三聘
朝代：宋

薄日轻云，天气好、相将祈谷。民情喜、颂声洋溢，清风斯穆。饮酒不多元有量，吟诗无数添新轴。对古人、一笑我真愚。君无俗。
斜川路，经行熟。黄花在，归心足。问渊明去后，有谁能属。神武衣冠惊梦里，江湖渔钓论心曲。但从今、散发更披襟，谁能束。
眼儿媚·酸
作者：陈三聘
朝代：宋
体裁：词

酸。何人为我，丁宁驿使，来到江干。
秦楼月/忆秦娥
作者：陈三聘
朝代：宋

云衣薄。春晴自有东风掠。东风掠。试听枝上，几声乾鹊。曲屏心事新题却。离愁何用堆眉角。堆眉角。今朝莫是，打头风恶。花前狭。翠茵围坐花阴合。花阴合。闲情不似，一双狂蝶。春沟何处寻红叶。春寒料想罗衣怯。罗衣怯。午醺醒未，翠衾重叠。光风薄。杨花欲谢春应觉。春应觉。一庭红叶，粉花吹落。冶游无复飞红索。凭高独上湖边阁。湖边阁。黄昏独倚，画阑西角。青楼缺。楼心人待黄昏月。黄昏月。入帘无奈，柳绵吹雪。谁人弄笛声呜咽。伤春未解丁香结。丁香结。鳞鸿何处，路遥江阔。春膏集。新雷忽起龙蛇蛰。龙蛇蛰。柳塘风快，水流声急。伤心有泪凭谁浥。尊前容易青衫湿。青衫湿。渡头人去，野船鸥立。
秦楼月/忆秦娥·其五
作者：陈三聘
朝代：宋

春膏集。新雷忽起龙蛇蛰。龙蛇蛰。柳塘风快，水流声急。伤心有泪凭谁浥。尊前容易青衫湿。青衫湿。渡头人去，野船鸥立。
秦楼月/忆秦娥·其五
作者：陈三聘
朝代：宋
体裁：词

春膏集。新雷忽起龙蛇蛰。龙蛇蛰。柳塘风快，水流声急。伤心有泪凭谁裛。尊前容易青衫湿。青衫湿。渡头人去，野船鸥立。
秦楼月/忆秦娥·其四
作者：陈三聘
朝代：宋
体裁：词

青楼缺。楼心人倚黄昏月。黄昏月。入帘无奈，柳绵吹雪。谁人弄笛声呜咽。伤春未解丁香结。丁香结。鳞鸿何处，路遥江阔。
秦楼月·忆秦娥
作者：陈三聘
朝代：宋
体裁：词

云衣薄。春晴自有东风掠。东风掠。试听枝上，几声乾鹊。曲屏心事新题却。离愁何用堆眉角。堆眉角。今朝莫是，打头风恶。
秦楼月·忆秦娥·云衣薄
作者：陈三聘
朝代：宋

云衣薄。
春晴自有东风掠。
东风掠。
试听枝上，几声干鹊。
曲屏心事新题却。
离愁何用堆眉角。
堆眉角。
今朝莫是，打头风恶。
秦楼月·忆秦娥·光风薄
作者：陈三聘
朝代：宋
体裁：词

光风薄。杨花欲谢春应觉。春应觉。一庭红叶，粉花吹落。冶游无复飞红索。凭高独上湖边阁。湖边阁。黄昏独倚，画阑西角。
秦楼月·忆秦娥·花前狭
作者：陈三聘
朝代：宋
体裁：词

花前狭。翠茵围坐花阴合。花阴合。闲情不似，一双狂蝶。春沟何处寻红叶。春寒料想罗衣怯。罗衣怯。午醺醒未，翠衾重叠。
秦楼月·忆秦娥·青楼缺
作者：陈三聘
朝代：宋
体裁：词

青楼缺。楼心人待黄昏月。黄昏月。入帘无奈，柳绵吹雪。谁人弄笛声呜咽。伤春未解丁香结。丁香结。鳞鸿何处，路遥江阔。
秦楼月·忆秦娥·青膏集
作者：陈三聘
朝代：宋
体裁：词

青膏集。
新雷忽起龙蛇蛰。
龙蛇蛰。
柳塘风快，水流声急。
伤心有泪凭谁浥。
尊前容易青衫湿。
青衫湿。
渡头人去，野船鸥立。
菩萨蛮
作者：陈三聘
朝代：宋

筇枝探得梅开了。青鞋渐踏江头草。日日作东风。海棠相次红。离多良会少。此计应须早。莫待作行人。却将愁送春。杨花满院飞红索。春光不似人情薄。楼阁断霞明。梨花开晚晴。玉虬香散后。扶困三杯酒。不是听思归。归心思此时。
菩萨蛮·春城办得红蕖了
作者：陈三聘
朝代：宋
体裁：词

春城办得红蕖了。红蕖未点春先到。新月入新年。方才今夜圆。云屏谁为隔。肠断金钗客。好语写春幡。都教席上看。
菩萨蛮·杨花满院飞红索
作者：陈三聘
朝代：宋
体裁：词

杨花满院飞红索。春光不似人情薄。楼阁断霞明。梨花开晚晴。玉虬香散后。扶困三杯酒。不是听思归。归心思此时。
菩萨蛮·杨花满院飞红索
作者：陈三聘
朝代：宋

杨花满院飞红索。春光不似人情薄。楼阁断霞明。梨花开晚晴。玉虬香散後。扶困三杯酒。不是听思归。归心思此时。
菩萨蛮·筇枝探得梅开了
作者：陈三聘
朝代：宋
体裁：词

筇枝探得梅开了。青鞋渐踏江头草。日日作东风。海棠相次红。离多良会少。此计应须早。莫待作行人。却将愁送春。
虞美人
作者：陈三聘
朝代：宋

天公意向人情满。灯月教同看。中秋虽是十分明，不比今宵处处、有华灯。
艳桃秾李歌阑后。更醉青楼酒。不妨饮尽玉东西。横笛声中春色、要君知。
虞美人 其一 寄人觅梅
作者：陈三聘
朝代：宋
体裁：词

融融睡觉东风息。行到溪亭侧。一枝梅玉似人人。索笑依然消瘦、不禁春。相逢试问情多少。应怪山翁老。翠萝高护结花邻。一任馀芳争学、捧心颦。
虞美人 其四 红木犀
作者：陈三聘
朝代：宋
体裁：词

乱红剪碎烦纤玉。相并黄金粟。汉宫素面说明妃。马上秋风应解、著胭脂。黄昏小树堪愁绝。不比梅花月。满天风露透肌凉。插取双枝归去、是谁香。
虞美人 其四 红木犀
作者：陈三聘
朝代：宋

乾红剪碎烦纤玉。相并黄金粟。汉宫素面说明妃。马上秋风应解、著燕支。黄昏小树堪愁绝。不比梅花月。满天风露透肌凉。插取双枝归去、是谁香。
虞美人·其三
作者：陈三聘
朝代：宋
体裁：词

飞琼晓压梅枝重。酒面羊羔冻。谁将缟带逐车翻。明月秦楼昨夜、不胜寒。何须捲起重帘幕。愁怕春罗薄。玉杯持劝醉厌厌。无奈有人笼袖、出香尖。
虞美人·其二
作者：陈三聘
朝代：宋
体裁：词

天公意向人情满。灯月人同看。中秋虽是十分明。不比今宵处处、有华灯。艳桃秾李歌阑后。更醉青楼酒。不妨饮尽玉东西。横笛声中春色、要君知。
虞美人·其二
作者：陈三聘
朝代：宋

天公意向人情满。灯月教同看。中秋虽是十分明。不比今宵处处、有华灯。艳桃秾李歌阑后。更醉青楼酒。不妨饮尽玉东西。横笛声中春色、要君知。飞琼晓压梅枝重。酒面羊羔冻。谁将缟带逐车翻。明月秦楼昨夜、不胜寒。何须卷起重帘幕。愁怕春罗薄。玉杯持劝醉厌厌。无奈有人笼袖、出香尖。
虞美人·天公意向人情满
作者：陈三聘
朝代：宋
体裁：词

天公意向人情满。灯月教同看。中秋虽是十分明。不比今宵处处、有华灯。艳桃秾李歌阑后。更醉青楼酒。不妨饮尽玉东西。横笛声中春色、要君知。
虞美人·干红翦碎烦纤玉
作者：陈三聘
朝代：宋

干红翦碎烦纤玉。
相并黄金粟。
汉宫素面说明妃。
马上秋风应解、着燕支。
黄昏小树堪愁绝。
不比梅花月。
满天风露透肌凉。
插取双枝归去、是谁香。
虞美人·融融睡觉东风息
作者：陈三聘
朝代：宋
体裁：词

融融睡觉东风息。行到溪亭侧。一枝梅玉似人人。索笑依然消瘦、不禁春。相逢试问情多少。应怪山翁老。翠罗高护结花邻。一任馀芳争学、捧心颦。
虞美人·飞琼晓压梅枝重
作者：陈三聘
朝代：宋
体裁：词

飞琼晓压梅枝重。酒面羊羔冻。谁将缟带逐车翻。明月秦楼昨夜、不胜寒。何须卷起重帘幕。愁怕春罗薄。玉杯持劝醉厌厌。无奈有人笼袖、出香尖。
虞美人（寄人觅梅）
作者：陈三聘
朝代：宋

融融睡觉东风息。行到溪亭侧。一枝梅玉似人人。索笑依然消瘦、不禁春。
相逢试问情多少。应怪山翁老。翠罗高护结花邻。一任余芳争学、捧心颦。
虞美人（红木犀）
作者：陈三聘
朝代：宋
体裁：词

乾红翦碎烦纤玉。相并黄金粟。汉宫素面说明妃。马上秋风应解、著燕支。
黄昏小树堪愁绝。不比梅花月。满天风露透肌凉。插取双枝归去、是谁香。
蝶恋花
作者：陈三聘
朝代：宋

阊阖城西山四面。鸭绿鳞鳞，轻拍横塘岸。一阵东风羊角转。
望中已觉孤帆远。独恨寻芳来较晚。柘老桑稠，农务村村遍。山鸟劝酤官酒贱。炊烟深巷听缲茧。
蝶恋花·阊阖城西山四面
作者：陈三聘
朝代：宋
体裁：词

阊阖城西山四面。鸭绿鳞鳞，轻拍横塘岸。一阵东风羊角转。望中已觉孤帆远。独恨寻芳来较晚。柘老桑稠，农务村村遍。山鸟劝酤官酒贱。炊烟深巷听缫茧。
西江月
作者：陈三聘
朝代：宋

诗眼曾逢花面，画图还识春娇。当年风格太妖饶。粉腻酥柔更好。酒晕不温香脸，玉慵犹怯轻绡。春风别后又秋高。再见只应人老。春事已浓多日，游人偏盛今年。梨花寒食雨馀天。鸭绿含风浪浅。翠袖半黏飞粉，罗衣尚怯轻寒。不辞归路委香钿。门外东风如箭。
西江月·其二
作者：陈三聘
朝代：宋
体裁：词

春事已浓多日，游人偏胜今年。梨花寒食雨馀天。鸭绿含风浪浅。翠袖半黏飞粉，罗衣尚怯轻寒。不辞归路委香钿。门外东风如箭。
西江月·春事已浓多日
作者：陈三聘
朝代：宋
体裁：词

春事已浓多日，游人偏盛今年。梨花寒食雨馀天。鸭绿含风浪浅。翠袖半黏飞粉，罗衣尚怯轻寒。不辞归路委香钿。门外东风如箭。
西江月·诗眼曾逢花面
作者：陈三聘
朝代：宋
体裁：词

诗眼曾逢花面，画图还识春娇。当年风格太妖饶。粉腻酥柔更好。酒晕不温香脸，玉慵犹怯轻绡。春风别后又秋高。再见只应人老。
醉落魄·一斛珠·东风寒绝
作者：陈三聘
朝代：宋
体裁：词

东风寒绝。江城待得花枝发。欲知此夜碧天阔。
鹊桥仙·银潢仙仗
作者：陈三聘
朝代：宋
体裁：词

银潢仙仗，离多会少，朝暮世情休妒。夜深风露洒然秋，又莫是、轻分泪雨。云收雾散，漏残更尽，遥想双星情绪。凭谁批敕诉天公，待留住、今宵休去。
鹧鸪天
作者：陈三聘
朝代：宋
体裁：词

翦碎霜绡巧作团。
玉纤特地破朝寒。
疏花好向钗横见，瘦影难敲月堕看。
将旧恨，入眉弯。
不须多样缕金旛。
当时千点东风泪，怪见妆成粉未乾。
鹧鸪天
作者：陈三聘
朝代：宋

酒晕从教上脸丹。春愁何事点眉山。都将别后深深意，且向尊前细细看。多少恨，说应难。粉巾空染泪斓斑。炉猊筝雁长闲却，明月楼心夜正寒。指剥春葱去采蘋。衣丝秋藕不沾尘。眼波明处偏宜笑，眉黛愁来也解颦。巫峡路，忆行云。几番曾梦曲江春。相逢细把银釭照，犹恐今宵梦似真。昨夜东风怒不成。晓来犹自扫残英。半酸梅子连枝重，无力杨花到地轻。情易感，涕先零。玉虬香冷更凄清。事如芳草绵绵远，恨比浮云冉冉生。
鹧鸪天 其四 雪梅
作者：陈三聘
朝代：宋

剪碎霜绡巧作团。玉纤特地破朝寒。疏花好向钗横见，瘦影难敲月堕看。将旧恨，入眉弯。不须多样缕金幡。当时千点东风泪，怪见妆成粉未乾。
鹧鸪天·其一
作者：陈三聘
朝代：宋
体裁：词

酒晕从教上脸丹。春愁何事点眉山。都将别后深深意，且向尊前细细看。多少恨，说应难。粉巾空染泪斓斑。熏猊筝雁长闲却，明月楼心夜正寒。
鹧鸪天·其三
作者：陈三聘
朝代：宋
体裁：词

昨夜东风怨不成。晓来犹自埽残英。半酸梅子连枝重，无力杨花到地轻。情易感，泪先零。玉虬香冷更凄清。事如芳草绵绵远，恨比浮云冉冉生。
鹧鸪天·其二
作者：陈三聘
朝代：宋

指剥春葱去采蘋。衣丝秋藕不沾尘。眼波明处偏宜笑，眉黛愁来也解颦。巫峡路，忆行云。几番曾梦曲江春。相逢细把银釭照，犹恐今宵梦似真。
鹧鸪天·指剥春葱去采苹
作者：陈三聘
朝代：宋
体裁：词

指剥春葱去采苹。衣丝秋藕不沾尘。眼波明处偏宜笑，眉黛愁来也解颦。巫峡路，忆行云。几番曾梦曲江春。相逢细把银釭照，犹恐今宵梦似真。
鹧鸪天·昨夜东风怒不成
作者：陈三聘
朝代：宋
体裁：词

昨夜东风怒不成。晓来犹自扫残英。半酸梅子连枝重，无力杨花到地轻。情易感，涕先零。玉虬香冷更凄清。事如芳草绵绵远，恨比浮云冉冉生。
鹧鸪天·翦碎霜绡巧作团
作者：陈三聘
朝代：宋

翦碎霜绡巧作团。
玉纤特地破朝寒。
疏花好向钗横见，瘦影难敲月堕看。
将旧恨，入眉弯。
不须多样缕金旛。
当时千点东风泪，怪见妆成粉未干。
鹧鸪天·酒晕从教上脸丹
作者：陈三聘
朝代：宋
体裁：词

酒晕从教上脸丹。春愁何事点眉山。都将别后深深意，且向尊前细细看。多少恨，说应难。粉巾空染泪斓斑。炉猊筝雁长闲却，明月楼心夜正寒。
流花亭
作者：陈与京
朝代：宋
体裁：五言律诗

丹雘依岩腹，翚飞枕碧闉。应教临水客，频问种桃人。野色低笼日，溪光长占春。仙槎消息便，咫尺到龙津。
句·其一
作者：陈与行
朝代：宋

椒兰平酒酌，簠簋散香箕。
句·其二
作者：陈与行
朝代：宋

霜间开紫蒂，露下发金英。
南池
作者：陈丕
朝代：宋
体裁：古风

杂树疏阴覆小亭，池塘流水自泠泠。残荷犹结高秋绿，深柳遍含斜日清。宇内谁堪千古在，眼中吾已二毛侵。旧时游侣晨星似，墙角啼蛩不可听。
句·其四
作者：陈丕
朝代：宋
体裁：句

春禽得意千般语，涧草无名百种香。
思古堂
作者：陈世卿
朝代：宋
体裁：七言绝句

思古堂前酒一尊，共谈时事出孤村。临期上马无他嘱，多买诗书教子孙。
思古堂
作者：陈世卿
朝代：宋

思古堂前酒一樽，共谈时事出孤村。
临期上马无他嘱，多买诗书教子孙。
淘金山
作者：陈世卿
朝代：宋
体裁：古风

未覆一篑土，便作千仞观。一自登巉岩，培塿视群山。
游黄杨岩
作者：陈世卿
朝代：宋

朔风夜号空，于隅几枝木。深山自春色，芳草不凋绿。朋来得佳游，招提藏翠麓。新酒赤如丹，竹萌肥胜肉。一醉出门去，缺月挂修竹。归路沙溪浅，危桥溅寒玉。夜过渭滨居，门庭应不俗。对座寂无言，泉声如击筑。宗盟更可人，相邀勤秉烛。开缄得捷音，豺狼俱面北。回棹今可矣，赏心嗟未足。西去有奇岩，祥云覆华屋。箕踞列千人，未充空洞腹。更约林宗俱，来伴白云宿。
游黄杨岩
作者：陈世卿
朝代：宋

朔风夜号空，于隅几枝木。
深山自春色，芳草不凋绿。
朋来得进游，招提藏翠麓。
新酒赤如丹，竹萌肥胜肉。
一醉出门去，缺月挂修竹。
归路沙溪浅，危桥溅寒玉。
夜过渭滨居，门庭应不俗。
对座寂无言，泉声如击筑。
宗明更可人，相邀勤秉烛。
开缄得捷音，豺狼俱面北。
回樛今可矣，赏心嗟未足。
西去有奇岩，祥云覆华屋。
箕踞列千人，未充空洞腹。
更约林宗俱，来伴白云宿。
游黄杨岩
作者：陈世卿
朝代：宋

朔风夜号空，于隅几枝木。
深山自春色，芳草不凋绿。
朋来得进游，招提藏翠麓。
新酒赤如丹，竹萌肥胜肉。
一醉出门去，缺月挂修竹。
归路沙溪浅，危桥溅寒玉。
夜过渭滨居，门庭应不俗。
对座寂无言，泉声如击筑。
宗明更可人，相邀勤秉烛。
开缄得捷音，豺狼俱面北。
迴棹今可矣，赏心嗟未足。
西去有奇岩，祥云覆华屋。
箕踞列千人，未充空洞腹。
更约林宗俱，来伴白云宿。
翠竹峰
作者：陈世卿
朝代：宋
体裁：七言绝句

翠竹峰前是我家，归来重整旧生涯。烟霞尚有留人意，争奈门前驷马车。
元夕八首
作者：陈世崇
朝代：宋

看灯螃蟹月前供，迓鼓金销画领中。帘捲重楼灯乍试，柳稍风暖雪初融。苍头喝道烛光微，梅压乌云柳压眉。打块成团娇又颤，闹蛾簇簇翠冠儿。风飘蹀躞步摇轻，相唤相呼去看灯。笑整玉梅藏素手，香肩三角卸吴绫。麝圆䭔拍澄沙团，馉饳糖霜乳橘盘。蕉叶柿花宜利少，叫声浑杂市声欢。买市今宵看帅臣，九衢车马隘香尘。欢呼百姓同沾惠，无限搀行卖卜人。女童清乐玉琮琤，一道群丝缓合笙。更看苏家坊傀儡，软风娇送杵歌声。天街箫鼓厌繁华，静访湖山释子家。珍玩图书尤绚眼，选僧堂里万莲华。寒星万点御香飘，和气潜回积雪消。盈耳嵩呼声不绝，熙熙春意入箫韶。
元夕八首·其一
作者：陈世崇
朝代：宋
体裁：古风

看灯螃蟹月前供，迓鼓金销画领中。帘捲重楼灯乍试，柳稍风暖雪初融。
元夕八首·其七
作者：陈世崇
朝代：宋

天街箫鼓厌繁华，静访湖山释子家。
珍玩图书尤绚眼，选僧堂裏万莲华。
元夕八首·其七
作者：陈世崇
朝代：宋

天街箫鼓厌繁华，静访湖山释子家。珍玩图书尤绚眼，选僧堂里万莲华。
元夕八首·其三
作者：陈世崇
朝代：宋
体裁：古风

风飘蹀躞步摇轻，相唤相呼去看灯。笑整玉梅藏素手，香肩三角卸吴绫。
元夕八首·其二
作者：陈世崇
朝代：宋
体裁：古风

苍头喝道烛光微，梅压乌云柳压眉。打块成团娇又颤，闹蛾簇簇翠冠儿。
元夕八首·其五
作者：陈世崇
朝代：宋

买市今宵看帅臣，九衢车马隘香尘。欢呼百姓同沾惠，无限搀行卖卜人。
元夕八首·其五
作者：陈世崇
朝代：宋

买市今宵看帅臣，九衢车马隘香尘。
欢呼百姓同霑惠，无限搀行卖卜人。
元夕八首·其八
作者：陈世崇
朝代：宋
体裁：古风

寒星万点御香飘，和气潜回积雪消。盈耳嵩呼声不绝，熙熙春意入箫韶。
元夕八首·其六
作者：陈世崇
朝代：宋
体裁：古风

女童清乐玉琮琤，一道群丝缓合笙。更看苏家坊傀儡，软风娇送杵歌声。
元夕八首·其四
作者：陈世崇
朝代：宋
体裁：古风

麝圆䭔拍澄沙团，馉饳糖霜乳橘盘。蕉叶柿花宜利少，叫声浑杂市声欢。
题曾氏诸帖
作者：陈世崇
朝代：宋
体裁：七言绝句

南丰而后艇斋君，忠义词章萃一门。手泽流芳凌劫火，钦承犹得到来孙。
与士繇游金山翼日分袂二绝
作者：陈东
朝代：宋

早别金山恰晓钟，离帆分破一江风。瓜洲渡口波声远，后夜相思明月中。京口瓜洲一水间，秋风重约到金山。江山自为离人好，不为离人数往还。
与士繇游金山翼日分袂二绝·其一
作者：陈东
朝代：宋
体裁：七言绝句

早别金山恰晓钟，离帆分破一江风。瓜洲渡口波声远，后夜相思明月中。
与士繇游金山翼日分袂二绝·其二
作者：陈东
朝代：宋
体裁：七言绝句

京口瓜洲一水间，秋风重约到金山。江山自为离人好，不为离人数往还。
与虞章舜卿二表弟季明游兼胜亭有作三律
作者：陈东
朝代：宋

危亭兼雅胜，胜景足奇观。湖水涵天入，山云带雨蟠。千松偃夜月，万竹撼春寒。玉井汲甘冷，尘缘那得干。野旷湖山远，林深松竹幽。旧题看壁立，前事逐萍浮。荏苒荒三径，依稀度九秋。故人应念我，雅会莫迟留。三子皆吾弟，阿章才更豪。风流江左旧，句法杜陵高。雅志在五马，壮心连六鳌。时哉偶未与，日且醉金舠。
与虞章舜卿二表弟季明游兼胜亭有作三律
作者：陈东
朝代：宋

危亭兼鸦胜，胜景足奇观。
湖水涵天入，山云带雨蟠。
千松偃夜月，万竹撼春寒。
玉井汲甘冷，尘缘那得干。
与虞章舜卿二表弟季明游兼胜亭有作三律·其一
作者：陈东
朝代：宋
体裁：五言律诗

危亭兼雅胜，胜景足奇观。湖水涵天入，山云带雨蟠。千松偃夜月，万竹撼春寒。玉井汲甘冷，尘缘那得干。
与虞章舜卿二表弟季明游兼胜亭有作三律·其三
作者：陈东
朝代：宋

三子皆吾弟，阿章才更豪。
风流江左旧，句法杜陵高。
雅志在五马，壮心连六鰲。
时哉偶未与，日且醉金舠。
与虞章舜卿二表弟季明游兼胜亭有作三律·其三
作者：陈东
朝代：宋

三子皆吾弟，阿章才更豪。风流江左旧，句法杜陵高。雅志在五马，壮心连六鳌。时哉偶未与，日且醉金舠。
与虞章舜卿二表弟季明游兼胜亭有作三律·其二
作者：陈东
朝代：宋
体裁：五言律诗

野旷湖山远，林深松竹幽。旧题看壁立，前事逐萍浮。荏苒荒三径，依稀度九秋。故人应念我，雅会莫迟留。
和邵予可卖俸豆
作者：陈东
朝代：宋
体裁：七言绝句

休论斥卤与膏腴，豆藿连阡稻麦无。举世纷纷宝鱼目，投人慎勿以明珠。
咏桃花菊一章
作者：陈东
朝代：宋

潘郎尝望尘，陶令亟避俗。胸中定何如，清浊在一瞩。河阳艳桃春，彭泽郁秋菊。所好邈如许，二子殊品目。诗人易评量，忍使混衡斛。当使冰鉴磨，要遣须眉烛。勿容脂粉姿，滥入圭璋录。神仙真渺茫，浪说武陵谷。不如临清潭，饮水乐自足。谁令春雨红，点污秋株绿。寒根岂无知，风霜怒应蓄。令尹非安仁，腰带肯轻束。脱巾漉酒浆，黄花泛新馥。
咏桃花菊一章
作者：陈东
朝代：宋

潘郎尝望尘，陶令亟避俗。
胸中定何如，清浊在一瞩。
河阳艶桃春，彭泽鬰秋菊。
所好邈如许，二子殊品目。
诗人易评量，忍使混衡斛。
当使冰鑑磨，要遣鬚眉烛。
勿容脂粉姿，滥入珪璋录。
神仙真渺茫，浪说武陵谷。
不如临清潭，饮水乐自足。
谁令春雨红，点污秋株绿。
寒根岂无知，风霜怒应蓄。
令尹非安仁，腰带肯轻束。
脱巾漉酒浆，黄花泛新馥。
夜饮二绝
作者：陈东
朝代：宋

笋芽鹅炙殊可口，明月清风不着钱。坐对青州一从事，共君今夜不须眠。欣然有意引陶潜，此意何妨俗士嫌。三百青钱亦希有，速将趁取夜厌厌。
夜饮二绝·其一
作者：陈东
朝代：宋
体裁：七言绝句

笋芽鹅炙殊可口，明月清风不着钱。坐对青州一从事，共君今夜不须眠。
夜饮二绝·其二
作者：陈东
朝代：宋

欣然有意引陶潜，此意何妨俗士嫌。三百青钱亦希有，速将趁取夜厌厌。
夜饮二绝·其二
作者：陈东
朝代：宋

欣然有意引陶潜，此意何妨俗士联。
三百青钱亦希有，速将趁取夜厌厌。
大雪与同舍生饮太学初筮斋
作者：陈东
朝代：宋

飞廉强搅朔风起，朔雪飘飘洒中土。
雪花着地不肯消，亿万苍生受寒苦。
天公刚被阴云遮，那知世人冻死如乱麻。
人间愁叹之声不忍听，谁肯采摭传说闻达太上家。
地行贱臣无言责，私忧过计如杞国。
揭云直欲上天门，首为苍生讼风伯。
天公倘信臣言怜世间，开阳阖阴不作难。
便驱飞廉囚下鄷都狱，急使飞雪作水流潺潺。
东方日出能照耀，坐令和气生人寰。
大雪与同舍生饮太学初筮斋
作者：陈东
朝代：宋

飞廉强搅朔风起，朔雪飘飘洒中土。雪花着地不肯消，亿万苍生受寒苦。天公刚被阴云遮，那知世人冻死如乱麻。人间愁叹之声不忍听，谁肯采摭传说闻达太上家。地行贱臣无言责，私忧过计如杞国。揭云直欲上天门，首为苍生讼风伯。天公倘信臣言怜世间，开阳阖阴不作难。便驱飞廉囚下酆都狱，急使飞雪作水流潺潺。东方日出能照耀，坐令和气生人寰。
尹馆作此觅酒召李顺之饮
作者：陈东
朝代：宋

今日天色恶，酒壶恰已空。何来进童子，挈榼问主翁。主翁正对客，兀坐书堂中。诸生功课毕，鼓瑟歌醉翁。爱酒欲出门，杖头无青铜。春衣典又尽，搜索计已穷。酒兴不可遏，不免作诗呼进童。空壶挈将纳宅库，为我却致䨥灰红。得酒须寻爱酒伴，更烦与召陇西翁。
尹馆作此觅酒召李顺之饮
作者：陈东
朝代：宋

今日天色恶，酒壶恰已空。
何来进童子，挈榼问主翁。
主翁正对客，兀坐书堂中。
诸生功课毕，鼔瑟歌醉翁。
爱酒欲出门，杖头无青铜。
春衣典又尽，搜索计已穷。
酒兴不可遏，不免作诗呼。
进童空壶挈，将纳宅库为。
我却致䨥灰，红得酒须寻。
爱酒伴更烦，与召陇西翁。
彦隽母挽章二首·其一
作者：陈东
朝代：宋
体裁：七言律诗

人生五福古难全，天赋夫人独不偏。内行无惭诗妇孝，母仪何啻穆姜贤。庭帏已叹芳魂独，宗族空留旧事传。惟有南陔多少恨，忍看松柏锁寒烟。
彦隽母挽章二首·其二
作者：陈东
朝代：宋
体裁：五言律诗

少驰贤孝誉，来配颍川家。虽夺共姜誓，曾无贤母瑕。一乡蒙爱惠，百口藉生涯。享福踰中寿，归与勿怨嗟。
彦隽母挽章二首·其二
作者：陈东
朝代：宋

少驰贤孝誉，来配颍川家。虽夺共姜誓，曾无贤母瑕。一乡蒙爱惠，百口藉生涯。享福踰中寿，归与勿怨嗟。人生五福古难全，天赋夫人独不偏。内行无惭诗妇孝，母仪何啻穆姜贤。庭帏已叹芳魂独，宗族空留旧事传。惟有南陔多少恨，忍看松柏锁寒烟。
律诗三十韵仅存二韵
作者：陈东
朝代：宋

山岳遭埋没，乾坤着蔽蒙。已成堆积势，渐费扫除功。
律诗三十韵仅存二韵
作者：陈东
朝代：宋

山岳遭埋没，干坤着蔽蒙。
已成堆积势，渐费扫除功。
徐氏哀词代作
作者：陈东
朝代：宋
体裁：七言绝句

忆昔常随祖母过，登堂共庆尚垂胡。十年未远皆流荡，地下相逢果有无。
春日偶题
作者：陈东
朝代：宋
体裁：七言绝句

驱除睡思茶瓯外，收拾春光酒盏中。万种穷愁浑不问，世间此乐几人同。
次韵同舍李冲寿夜坐
作者：陈东
朝代：宋

时引金杯拔剑看，光芒高彻斗牛寒。要令世事从心淡，可谓人情彻鼻酸。经术岂应穷皓首，文章何用苦雕肝。吾徒行与功名会，莫作羁人日夜叹。
次韵同舍李冲寿夜坐
作者：陈东
朝代：宋

时引金杯拔剑看，光芒高彻斗牛寒。
要令世事从心淡，可谓人情彻鼻酸。
经术岂应穷皓首，文章何用苦雕肝。
吾徒行与功名会，莫作覊人日夜叹。
次韵士繇惜别
作者：陈东
朝代：宋
体裁：七言绝句

男儿自有四方志，离别岂能动刚肠。功名未遂身未死，白眼青青频举觞。
次韵邵予可弹琴二首
作者：陈东
朝代：宋

雷公徽玉粲明星，照出师襄指下声。可怜此地无人识，唤作新来黑瘦筝。漫说朱弦大古清，政无矇瞽在周庭。高山流水本无事，安用区区里耳听。
次韵邵予可弹琴二首·其一
作者：陈东
朝代：宋
体裁：七言绝句

雷公徽玉粲明星，照出师襄指下声。可怜此地无人识，唤作新来黑瘦筝。
次韵邵予可弹琴二首·其二
作者：陈东
朝代：宋

漫说朱弦大古清，政无矇瞽在周庭。高山流水本无事，安用区区里耳听。
次韵邵予可弹琴二首·其二
作者：陈东
朝代：宋

漫说朱絃大古清，政无蒙瞽在周庭。
高山流水本无事，安用区区里耳听。
秋夜独坐有感一章奉呈师说令尹奉议光明主簿虞章
作者：陈东
朝代：宋

依依客馆夜燃膏，子夜羁愁无处逃。闲炷炉香听夜雨，快斟杯酒读离骚。休惊时节云何速，独吊古人殊不遭。一阵晓寒催画角，朝来爽气碧山高。
秋夜独坐有感一章奉呈师说令尹奉议光明主簿虞章
作者：陈东
朝代：宋

依依客馆夜燃膏，子夜覊愁无处逃。
闲炷炉香听夜雨，快斟杯酒读离骚。
休惊时节云何速，独弔古人殊不遭。
一阵晓寒催画角，朝来爽气碧山高。
秦刷子·谁斫碧琅玕
作者：陈东
朝代：宋
体裁：词

谁斫碧琅玕，影撼半庭风月。尚有岁寒心在，留得数根华发。龙孙受戏碧波涛，喜动清风发。到得浪花深处，□一瓯香雪。
自许昌如蔡与石士繇酌别一章
作者：陈东
朝代：宋

太学诸生出许昌，抱关夫子特相将。
轻衣短帽秋风裏，瘦马羸童古柳傍。
黄叶翻翻惨离思，浊醪沃沃浇愁肠。
欲知此别情怀恶，正是平生气味长。
公归且作诗书伴，我去还依鸿雁行。
酒阑径渡石桥子，回首高城挥夕阳。
自许昌如蔡与石士繇酌别一章
作者：陈东
朝代：宋

太学诸生出许昌，抱关夫子特相将。轻衣短帽秋风里，瘦马羸童古柳傍。黄叶翻翻惨离思，浊醪沃沃浇愁肠。欲知此别情怀恶，正是平生气味长。公归且作诗书伴，我去还依鸿雁行。酒阑径渡石桥子，回首高城挥夕阳。
自许昌如蔡与石士繇酌别一章
作者：陈东
朝代：宋

太学诸生出许昌，抱关夫子特相将。
轻衣短帽秋风里，瘦马羸童古柳傍。
黄叶翻翻惨离思，独醪沃沃浇愁肠。
欲知此别情怀恶，正是平生气味长。
公归且作诗书伴，我去还依鸿雁行。
酒阑径渡石桥子，回首高城挥夕阳。
茶
作者：陈东
朝代：宋

偏爱君家碧玉盘，建溪云脚未尝乾。书生自恨无金换，聊以诗章乞数团。
茶
作者：陈东
朝代：宋

偏爱君家碧玉盘，建溪云脚未尝亁。
书生自恨无金换，聊以诗章乞数团。
蓦山溪·元夕
作者：陈东
朝代：宋

半生羁旅，几度经元夜。长是竞虚名，把良宵、等闲弃舍。去年元夜，道得□身闲，依旧是，客长安，寂寞孤眠者。今年元夜。也则非乡社。却有人□约，携手□、灯前月下。那知风雨，此事又参差，成怨恨，独凄惶，清泪潸然洒。
蓦山溪·半生羁旅
作者：陈东
朝代：宋
体裁：词

半生羁旅，几度经元夜。
长是竞虚名，把良宵、等闲弃舍。
去年元夜，道得□身闲，依旧是，客长安，寂寞孤眠者。
今年元夜。
也则非乡社。
却有人□约，携手□、灯前月下。
那知风雨，此事又参差，成怨恨，独凄惶，清泪淆然洒。
西江月
作者：陈东
朝代：宋

风动一轩花竹，琅玕青锦薰笼。怜才自是宋墙东。更识琴心挑弄。
暮雨乍收寒浅，朝云又起春浓。冰肌玉骨信俱融。不比巫山何梦。
西江月
作者：陈东
朝代：宋
体裁：词

风动一轩花竹，琅玕青锦薰笼。怜才自是宋墙东。更识琴心挑弄。暮雨乍收寒浅，朝云又起春浓。冰肌玉骨信俱融。不比巫山闲梦。
西江月·我笑牛郎织女
作者：陈东
朝代：宋
体裁：词

我笑牛郎织女，一年一度相逢。
欢情尽逐晓云空。
愁损舞莺歌凤。
牛女而今笑我，七年独卧西风。
西风还解过江东。
为报佳期入梦。
西江月·风动一轩花竹
作者：陈东
朝代：宋

风动一轩花竹，琅玕青锦熏笼。
怜才自是宋墙东。
更识琴心挑弄。
暮雨乍收寒浅，朝云又起春浓。
冰肌玉骨信俱融。
不比巫山闲梦。
西江月（七夕）
作者：陈东
朝代：宋

我笑牛郎织女，一年一度相逢。欢情尽逐晓云空。愁损舞鸾歌凤。牛女而今笑我，七年独卧西风。西风还解过江东。为报佳期入梦。
谒王乐道之子闻方饭绝客一绝
作者：陈东
朝代：宋
体裁：七言绝句

晚生恨不及前辈，来访诸郎观典型。吐握风流何寂寞，满林风竹自秋声。
谢温州黄仲达送鄂州瓜虀
作者：陈东
朝代：宋

黄夫子从汶上来，三束瓜虀送风土。
应知我亦困虀盐，肯食沽酒与市脯。
食肉者鄙无远谋，甲第纷纷何足数。
饭蔬饮水真乐哉，千古风流想尼父。
谢温州黄仲达送鄂州瓜齑
作者：陈东
朝代：宋

黄夫子从汶上来，三束瓜齑送风土。应知我亦困齑盐，肯食沽酒与市脯。食肉者鄙无远谋，甲第纷纷何足数。饭蔬饮水真乐哉，千古风流想尼父。
跋黄鲁直买米帖
作者：陈东
朝代：宋
体裁：七言绝句

广文弦歌饭不足，要是古来贤达人。山谷有钱能买米，比之鲁公殊未贫。
送友人丧二绝
作者：陈东
朝代：宋

欲认青帘索酒尝，俄惊丹旐送君丧。吕庄编户伤心切，愁对清风想杜康。初成大厦势巍巍，有意于门驷马车。未乾壁土君先已，贺燕翻随吊鹤飞。
送友人丧二绝·其一
作者：陈东
朝代：宋
体裁：七言绝句

欲认青帘索酒尝，俄惊丹旐送君丧。吕庄编户伤心切，愁对清风想杜康。
送友人丧二绝·其二
作者：陈东
朝代：宋

初成大厦势巍巍，有意于门驷马车。未乾壁土君先已，贺燕翻随吊鹤飞。
送友人丧二绝·其二
作者：陈东
朝代：宋

初成大厦势巍巍，有意于门驷马车。
未干壁土君先已，贺燕翻随弔鹤飞。
送黄仲达归温州仍寄诸友
作者：陈东
朝代：宋
体裁：七言律诗

长安市上喜相逢，倾盖恩情久要同。几载暌违劳想梦，一樽邂逅写情衷。家山柑橘正酣露，江岸帆樯忽饱风。归去借声询旧友，项髯方浪薛芹宫。
颍川二绝·其一
作者：陈东
朝代：宋
体裁：七言绝句

我家本出颍川住，几世不曾归颍川。今我暂来忽暂去，太丘风流谁与传。
颍川二绝·其二
作者：陈东
朝代：宋
体裁：七言绝句

我来颍川何所见，青青古柏古城傍。知是荀陈手亲植，令人不觉泪行行。
颖川二绝
作者：陈东
朝代：宋

我家本出颖川住，几世不曾归颍川。今我暂来忽暂去，太丘风流谁与传。我来颖川何所见，青青古柏古城傍。知是荀陈手亲植，令人不觉泪行行。
颖川二绝·其一
作者：陈东
朝代：宋

我家本出颖川住，几世不曾归颍川。今我暂来忽暂去，太丘风流谁与传。
颖川二绝·其二
作者：陈东
朝代：宋

我来颖川何所见，青青古柏古城傍。知是荀陈手亲植，令人不觉泪行行。
题吴公辅庵
作者：陈东
朝代：宋

一径萦回屋数间，我来聊欲寄清闲。道人杖履知何处，空锁烟霞万叠山。
题吴公辅庵
作者：陈东
朝代：宋

一径萦迴屋数间，我来聊欲寄清闲。
道人杖履知何处，空鎻烟霞万迭山。
保应庙
作者：陈东之
朝代：宋
体裁：七言绝句

投迹空山计已非，江都消息乱来稀。庙前几种春香草，错怪王孙去不归。
游沃洲山
作者：陈东之
朝代：宋

我本名山人，屡作名山兴。天台一住三十年，尽日扪萝陟云磴。上揽四万八千丈之高秋，参差明河两肩并。下瞰三百六十度之朝暾，灭没飞烟八荒净。或随仙气得丹床，双阙夜深看斗柄。今年积雨天地晴，一策快作西南征。沃洲最佳天姥胜，连山直下秋峥嵘。竹萌修纤会稽箭，芝茎菌蠢商山英。秋阳不碎空翠影，绝壑倒泻银河声。山腰细路如丝直，三两渔樵行落日。炊烟暝色小茅屋，松子秋声断崖石。溪流饭屑胡麻香，土软春膏霜朮白。送书松际有猿公，问酒涧阴多木客。青冥楼阁仙人家，郁蓝流光泻晴碧。霓旌队下鹤万群，绛节朝回云五色。人间但有桃花源，桃花春香流水浑。三生凡骨不得到，两耳夜半空听猿。李白寻真不得返，支遁卜筑远费钱。至今山灵护光怪，石萝山薜馀秋妍。陈郎故宅更深閟，鸡犬林塘隔尘世。清秋著屐一登之，路僻夕阴门半个。盘陀石在长楠阴，脱略尘缨换秋意。晴窗示我两山图，老眼摩挲观一二。便挥健笔写我诗，惜哉赏音今绝稀。谪仙一去五百载，人间山水无清辉。旧时仙人白云唱，怪我白首归何时。我生白首历浩劫，眼中亿万虫沙春梦非。陈郎挽我十日住，掉头不顾自有南山期。餐霞绝粒鍊精魄，长生之学非荒嬉。三千年前有宿约，来已不早归不迟。长揖群仙谢儿辈，倒挟万里冥鸿飞。
游沃洲山
作者：陈东之
朝代：宋

我本名山人，屡作名山兴。
天台一住三十年，尽日扪萝陟云磴。
上揽四万八千丈之高秋，参差明河两肩并。
下瞰三百六十度之朝暾，灭没飞烟八荒浄。
或随仙气得丹床，双阙夜深看斗柄。
今年积雨天地晴，一策快作西南征。
沃洲最佳天姥胜，连山直下秋峥嵘。
竹萌修纤会稽箭，芝茎菌蠢商山英。
秋阳不碎空翠影，绝壑倒泻银河声。
山腰细路如丝直，三两渔樵行落日。
炊烟暝色小茅屋，松子秋声断崖石。
溪流饭屑胡麻香，土软春膏霜朮白。
送书松际有猿公，问酒磵阴多木客。
青冥楼阁仙人家，鬰蓝流光泻晴碧。
霓旌队下鹤万群，绛节朝回云五色。
人间但有桃花源，桃花春香流水浑。
三生凡骨不得到，两耳夜半空听猿。
李白寻真不得返，支遁卜筑远费钱。
至今山灵护光怪，石萝山薜余秋妍。
陈郎故宅更深閟，鸡犬林塘隔尘世。
清秋着屐一登之，路僻夕阴门半箇。
盘陀石在长楠阴，脱略尘缨换秋意。
晴窗示我两山图，老眼摩挲观一二。
便挥健笔写我诗，惜哉赏音今绝稀。
谪仙一去五百载，人间山水无清辉。
旧时仙人白云唱，怪我白首归何时。
我生白首历浩劫，眼中亿万虫沙春梦非。
陈郎挽我十日住，掉头不顾自有南山期。
餐霞绝粒炼精魄，长生之学非荒嬉。
三千年前有宿约，来已不早归不迟。
长揖群仙谢儿辈，倒挟万里冥鸿飞。
望江南忆江南
作者：陈东甫
朝代：宋
体裁：词

芳思远，南苑惜春时。翠柳枝柔金笛怨，碧桃花老玉笙悲。风日正迟迟。
谒金门
作者：陈东甫
朝代：宋
体裁：词

西风竹。风入翠烟矗矗。红小阑干知几曲。声声敲碧玉。窗下凤台银烛。断梦已惊难续。曾伴去年庭下菊。夜阑听雨宿。
谒金门·西风竹
作者：陈东甫
朝代：宋
体裁：词

西风竹。风入翠烟□矗。红小阑干知几曲。声声敲碧玉。窗下凤台银烛。断梦已惊难续。曾伴去年庭下菊。夜阑听雨宿。
长相思·花深深
作者：陈东甫
朝代：宋

花深深。柳阴阴。度柳穿花觅信音。君心负妾心。怨呜琴。恨孤衾。钿誓钗盟何处寻。当初谁料今。
长相思·花深深
作者：陈东甫
朝代：宋
体裁：词

花深深。柳阴阴。度柳穿花觅信音。君心负妾心。怨鸣琴。恨孤衾。钿誓钗盟何处寻。当初谁料今。
壶公山
作者：陈中
朝代：宋
体裁：七言律诗

深涧无人草自斑，独随流水入深山。隔林岚气青烟润，满地松阴白昼闲。野鸟听经当户入，洞龙带雨自天还。登高试望莆城景，一骑斜阳晚度关。
罗丛岩
作者：陈中
朝代：宋
体裁：五言绝句

矗矗山光映，团团树影重。断猿啼午夜，孤鹤唳秋风。
茶岭
作者：陈中孚
朝代：宋
体裁：七言绝句

天柱峰头拨晓云，灵芽一寸得先春。紫芹绿笋方知贵，雷发鎗旗未足珍。
寻春
作者：陈丰
朝代：宋
体裁：七言绝句

尽日寻春不见春，杖藜踏破几山云。归来试把梅花看，春在梅稍已十分。
过姑蔑道中
作者：陈举恺
朝代：宋
体裁：五言律诗

姑蔑古城暮，山川近不同。草黄秋过雨，树暗晚生风。流水中分郭，飞桥下应虹。未须追往事，回首送冥鸿。
龙邱山
作者：陈举恺
朝代：宋

九峰湿翠秋光凝，亭亭出水芙蓉净。崔巍怪石距若虎，合沓奇峰驰八骏。山深古寺隔红尘，时有天风度幽磬。岂惟清赏玩心目，况有高人寄真隐。自惭奔走红尘客，何由得遂山林性。长歌聊复赋重游，不用悬岩刻名姓。
龙邱山
作者：陈举恺
朝代：宋

九峰湿翠秋光凝，亭亭出水芙蓉凈。
崔巍怪石距若虎，合沓奇峰驰八骏。
山深古寺隔红尘，时有天风度幽磬。
岂惟清赏玩心目，况有高人寄真隠。
自惭奔走红尘客，何由得遂山林性。
长歌聊復赋重游，不用悬岩刻名姓。
菩萨蛮
作者：陈义
朝代：宋
体裁：词

去年共饮菖蒲酒。
今年却向僧房守。
好事更多磨。
教人没奈何。
主人恩义重。
知我心头痛。
待要赏新荷。
争知疾愈麽。
菩萨蛮
作者：陈义
朝代：宋

平生只被今朝误。今朝却把平生补。重午一年期。斋僧只待时。主人恩义重。两载蒙恩宠。清净得为僧。幽闲度此生。包中香黍分边角。彩丝剪就交绒索。樽俎泛菖蒲。年年五月初。主人恩义重。对景承欢宠。何日玩山家。葵蒿三四花。天生体态腰肢细。新词唱彻歌声利。出口便清奇。扬尘簌簌飞。主人恩义重。宴出红妆宠。便要赏新荷。时光也不多。去年共饮菖蒲酒。今年却向僧房守。好事更多磨。教人没奈何。主人恩义重。知我心头痛。待要赏新荷。争知疾愈么。
菩萨蛮·包中香黍分边角
作者：陈义
朝代：宋
体裁：词

包中香黍分边角。彩丝剪就交绒索。樽俎泛菖蒲。年年五月初。主人恩义重。对景承欢宠。何日玩山家。葵蒿三四花。
菩萨蛮·去年共饮菖蒲酒
作者：陈义
朝代：宋
体裁：词

去年共饮菖蒲酒。今年却向僧房守。好事更多磨。教人没奈何。主人恩义重。知我心头痛。待要赏新荷。争知疾愈么。
菩萨蛮·天生体态腰肢细
作者：陈义
朝代：宋
体裁：词

天生体态腰肢细。新词唱彻歌声利。出口便清奇。扬尘簌簌飞。主人恩义重。宴出红妆宠。便要赏新荷。时光也不多。
菩萨蛮·平生只被今朝误
作者：陈义
朝代：宋
体裁：词

平生只被今朝误。今朝却把平生补。重午一年期。斋僧只待时。主人恩义重。两载蒙恩宠。清净得为僧。幽闲度此生。
祠南海神
作者：陈之方
朝代：宋

汤汤南溟，百川所潴。
有赫其灵，有严其居。
神宅于幽，诚格者应。
其应维何，皇帝仁圣。
幢旄鼓铙，畴往祇祠。
揭揭程公，神之听之。
祀事之既，神明欢喜。
飈驰龙翔，一息万里。
衍涸濡焦，既盈既优。
庙社亿年，血食均休。
祠南海神
作者：陈之方
朝代：宋

汤汤南溟，百川所潴。有赫其灵，有严其居。神宅于幽，诚格者应。其应维何，皇帝仁圣。幢旄鼓铙，畴往祇祠。揭揭程公，神之听之。祀事之既，神明欢喜。飙驰龙翔，一息万里。衍涸濡焦，既盈既优。庙社亿年，血食均休。
石千里来自昆山陈阔未几倏尔言别辄成诗少舒恋恋
作者：陈之茂
朝代：宋

零露滋百草，灼灼黄花披。眷此忘忧物，一杯谁共持。人生岂无好，所乐在所知。开门望三益，邂逅得所思。鸣弦咏绸缪，岁暮以为期。倏驾不可留，良会复何时。不愁道路隔，但恐人事违。乌鹊巢空坛，鸾凤伏荆杞。怀抱发永叹，感深念君子。斯人在空谷，弗御纨与绮。松柏培不荣，芝兰种不起。浩浩岁月移，日暮雪霜底。物理固非常，循环有终始。但保千金躯，清尊倾绿蚁。
石千里来自昆山陈阔未几倏尔言别辄成诗少舒恋恋·其一
作者：陈之茂
朝代：宋

零露滋百草，灼灼黄花披。眷此忘忧物，一杯谁共持。人生岂无好，所乐在所知。开门望三益，邂逅得所思。鸣弦咏绸缪，岁暮以为期。倏驾不可留，良会复何时。不愁道路隔，但恐人事违。
石千里来自昆山陈阔未几倏尔言别辄成诗少舒恋恋·其一
作者：陈之茂
朝代：宋

零露滋百草，灼灼黄花披。
眷此忘忧物，一杯谁共持。
人生岂无好，所乐在所知。
开门望三益，邂逅得所思。
鸣弦咏绸缪，岁暮以为期。
倏驾不可留，良会復何时。
不愁道路隔，但恐人事违。
石千里来自昆山陈阔未几倏尔言别辄成诗少舒恋恋·其二
作者：陈之茂
朝代：宋
体裁：古风

乌鹊巢空坛，鸾凤伏荆杞。怀抱发永叹，感深念君子。斯人在空谷，弗御纨与绮。松柏培不荣，芝兰种不起。浩浩岁月移，日暮雪霜底。物理固非常，循环有终始。但保千金躯，清尊倾绿蚁。
念奴娇
作者：陈之贤
朝代：宋

炎精昌运，庆天为笃生，中兴人杰。横臆甲兵三百万，要扫群胡妖孽。抚弱怜贫，排奸击暴，所至人推服。飘飘志气，伟哉一代英特。
预信衮衮公侯，名闻英胄，素有阴功迹。腾踏从天上去，笑作龙头奇客。相印重封，将符再绾，尽履青毡物。寿杯满泛，年年长醉正月。
念奴娇·炎精昌运
作者：陈之贤
朝代：宋
体裁：词

炎精昌运，庆天为笃生，中兴人杰。横臆甲兵三百万，要扫群胡妖孽。抚弱怜贫，排奸击暴，所至人推服。飘飘志气，伟哉一代英特。预信衮衮公侯，名闻英胄，素有阴功积。腾踏从天上去，笑作龙头奇客。相印重封，将符再绾，尽履青毡物。寿杯满泛，年年长醉正月。
满江红
作者：陈之贤
朝代：宋

人物英雄，更独抱、无双才气。年正壮，文章武略，尽曾留意。破胆欲凭胸内甲，清原宴启舟中誓。笑区区、燕雀不能知，青云志。封侯貌，神人比。社下手，须荣试。况相门出相，君家常事。斗印垂金他日贵，寿杯浮玉今朝醉。看年年、南极倍明时，春明媚。
满江红·人物英雄
作者：陈之贤
朝代：宋
体裁：词

人物英雄，更独抱、无双才气。
年正壮，文章武略，尽曾留意。
破胆欲凭胸内甲，清原宴启舟中誓。
笑区区、燕雀不能知，青云志。
封侯貌，神人比。
社下手，须荣试。
况相门出将，君家常事。
斗印垂金他日贵，寿杯浮玉今朝醉。
看年年、南极倍明时，春明媚。
皇恩寺
作者：陈之邵
朝代：宋
体裁：七言律诗

老桧乔松路屈盘，翚飞金碧照岩端。僧寻翠巘曾挥锡，客厌红尘屡解鞍。望断四天春野阔，梦回一枕夜涛寒。阳休况是多佳句，吟罢碧云时倚阑。
题亚愚江浙纪行集句诗
作者：陈书竓
朝代：宋
体裁：七言绝句

未于诗上著工夫，争把疏愚敌亚愚。只盍金沙分半席，归舟能用几钱租。
题亚愚江浙纪行集句诗
作者：陈书𥩝
朝代：宋

未于诗上着工夫，争把疏愚敌亚愚。
只盍金沙分半席，归舟能用几钱租。
句
作者：陈二叔
朝代：宋

金刀劈破紫穰瓢，撒下丹砂数白粒。
谒金门
作者：陈云
朝代：宋

春昼永。接叶鸣禽相应。风定落红香一径。疏疏窗竹影。
寂寞年时酒病。远笛悠悠吹醒。间上层楼天又暝。云山青不尽。
玉楼春·琼奴家与章台并
作者：陈云厓
朝代：宋
体裁：词

琼奴家与章台并。路远可怜归梦近。波头浪语脸红潮，镜面频思眉翠晕。年年花月年年病。花月无情人有恨。欲将此恨寄湘流，又恐湘流流不尽。
谒金门·春昼永
作者：陈云厓
朝代：宋
体裁：词

春昼永。接叶鸣禽相应。风定落红香一径。疏疏窗竹影。寂寞年时酒病。远笛悠悠吹醒。闲上层楼天又暝。云山青不尽。
偶成
作者：陈云龙
朝代：宋
体裁：五言律诗

野趣成閒散，青山即故知。竹生踰砌笋，花引隔墙枝。舞蝶翻风乱，閒云出坞迟。倚栏无一事，俄有客传诗。
亚字谜
作者：陈亚
朝代：宋
体裁：六言诗

若教有口便哑，且要无心为恶。中间全没肚肠，外面强生棱角。
句
作者：陈亚
朝代：宋

若是道人头不白，老人当日合乌头。棋怕腊寒呵子下，衣嫌春暖缩纱裁。布袍袖里怀漫刺，到处迁延胡索人。马嘶曾到寺，犬吠乍行村。收寒归地底，表老向人间。吏辞如贺日，民送似迎时。无雨若还过半夏，和师晒作葫芦巴。如僧清早厨边过，偷却黄兴料里蹄。蔡襄无口便成衰。浪平山接影，山尽树回根。
句·其一
作者：陈亚
朝代：宋

若是道人头不白，老人当日合乌头。
句·其七
作者：陈亚
朝代：宋

无雨若还过半夏，和师晒作葫芦巴。
句·其三
作者：陈亚
朝代：宋

布袍袖里怀漫刺，到处迁延胡索人。
句·其九
作者：陈亚
朝代：宋

蔡襄无口便成衰。
句·其二
作者：陈亚
朝代：宋

棋怕腊寒呵子下，衣嫌春暖缩纱裁。
句·其五
作者：陈亚
朝代：宋

收寒归地底，表老向人间。
句·其八
作者：陈亚
朝代：宋

如僧清早厨边过，偷却黄兴料裏蹄。
句·其八
作者：陈亚
朝代：宋

如僧清早厨边过，偷却黄兴料里蹄。
句·其六
作者：陈亚
朝代：宋

吏辞如贺日，民送似迎时。
句·其十
作者：陈亚
朝代：宋
体裁：句

浪平山接影，山尽树回根。
句·其四
作者：陈亚
朝代：宋

马嘶曾到寺，犬吠乍行村。
和魏周辅
作者：陈亚
朝代：宋

昔贤自是堪加罪，非敢言君爱窃诗。叵耐古人多意智，预先偷子一联诗。
和魏周辅
作者：陈亚
朝代：宋

昔贤自是堪加罪，非敢言君爱窃诗。
尀耐古人多意智，预先偷子一联诗。
嗤人面黑
作者：陈亚
朝代：宋
体裁：五言绝句

笑似乌梅裂，啼如豉汁流。眉间粘帖子，已上是幞头。
怀旧隐
作者：陈亚
朝代：宋

多愧当年未第间，卜居人外得清闲。排联花品曾非僭，爱惜苔钱不是悭。秋阁诗情天淡淡，夕溪渔思月弯弯。而今惭厚明朝禄，敢念藏愚莫买山。
怀旧隠
作者：陈亚
朝代：宋

多媿当年未第间，卜居人外得清闲。
排联花品曾非僭，爱惜苔钱不是悭。
秋阁诗情天淡淡，夕溪渔思月弯弯。
而今惭厚明朝禄，敢念藏愚莫买山。
惜竹
作者：陈亚
朝代：宋

出槛亦不剪，从教长旧丛。年年到朱夏，叶叶是清风。
惜竹
作者：陈亚
朝代：宋

出槛亦不翦，从教长旧丛。
年年到朱夏，叶叶是清风。
戏答杨球
作者：陈亚
朝代：宋

蒙君遗长笺，语意如何说。请看身上衣，裈中本无蝎。
戏答杨球
作者：陈亚
朝代：宋

蒙君遗长笺，语意如何说。
请看身上衣，裩中本无蝎。
戒子孙诗
作者：陈亚
朝代：宋
体裁：七言绝句

满室图书杂典坟，华亭仙客岱云根。他年若不和花卖，便是吾家好子孙。
生查子 其三 同上
作者：陈亚
朝代：宋

小院雨馀凉，石竹风生砌。罢扇尽从容，半下纱厨睡。起来闲坐北亭中，滴尽真珠泪。为念婿辛勤，去折蟾宫桂。浪荡去未来，踯躅花频换。可惜石榴裙，兰麝香销半。琵琶闲抱理相思，必拨朱弦断。拟续断朱弦，待这冤家看。
生查子·朝庭数擢贤
作者：陈亚
朝代：宋
体裁：词

朝庭数擢贤，旋占凌霄路。
自是郁陶人，险难无移处。
也知没药疗饥寒，食薄何相误。
大幅纸连粘，甘草归田赋。
生查子·相思意已深
作者：陈亚
朝代：宋
体裁：词

相思意已深，白纸书难足。字字苦参商，故要槟郎读。分明记得约当归，远至樱桃熟。何事菊花时，犹未回乡曲。
生查子·药名闺情
作者：陈亚
朝代：宋

相思意已深，白纸书难足。字字苦参商，故要檀郎读。
分明记得约当归，远至樱桃熟。何事菊花时，犹未回乡曲。
生查子·药名闺情
作者：陈亚
朝代：宋
体裁：词

相思意已深，白纸书难足。字字苦参商，故要檀郎读。
分明记得约当归，远至樱桃熟。何事菊花时，犹未回乡曲？
生查子（同上）
作者：陈亚
朝代：宋
体裁：词

小院雨馀凉，石竹风生砌。罢扇尽从容，半下纱厨睡。起来闲坐北亭中，滴尽真珠泪。为念婿辛勤，去折蟾宫桂。
生查子（同上）
作者：陈亚
朝代：宋
体裁：词

浪荡去未来，踯躅花频换。可惜石榴裙，兰麝香销半。琵琶闲抱理相思，必拨朱弦断。拟续断朱弦，待这冤家看。
生查子（药名寄章得象陈情）
作者：陈亚
朝代：宋

朝廷数擢贤，旋占凌霄路。自是郁陶人，险难无移处。也知没药疗饥寒，食薄何相误。大幅纸连粘，甘草归田赋。
登湖州销暑楼
作者：陈亚
朝代：宋
体裁：五言律诗

重楼肆登赏，岂羡石为廊。风月前湖近，轩窗半夏凉。罾青识渔浦，芝紫认仙乡。却恐当归阙，灵台为别伤。
药名诗
作者：陈亚
朝代：宋
体裁：七言绝句

地居京界足亲知，倩借寻常无歇时。但看车前牛领上，十家皮没五家皮。
诗一首
作者：陈亚
朝代：宋
体裁：七言绝句

张公吃酒李公醉，自古人言信有之。陈亚今年新及第，满城人贺李衙推。
梅花
作者：陈亦梅
朝代：宋

江郊车马满斜辉，争赴城南未掩扉。
要识梅花无尽藏，人人襟袖带香归。
一丛花·溪堂玩月作
作者：陈亮
朝代：宋
体裁：词

冰轮斜辗镜天长。江练隐寒光。危阑醉倚人如画，隔烟村、何处鸣桹。乌鹊倦栖，鱼龙惊起，星斗挂垂杨。芦花千顷水微茫。秋色满江乡。楼台恍似游仙梦，又疑是、洛浦潇湘。风露浩然，山河影转，今古照凄凉。
一丛花·溪堂玩月作
作者：陈亮
朝代：宋
体裁：词

冰轮斜辗镜天长，江练隐寒光。危阑醉倚人如画，隔烟村、何处鸣榔？乌鹊倦栖，鱼龙惊起，星斗挂垂杨。
芦花千顷水微茫，秋色满江乡。楼台恍似游仙梦，又疑是、洛浦潇湘。风露浩然，山河影转，今古照凄凉。
一丛花溪堂玩月作
作者：陈亮
朝代：宋

冰轮斜辗镜天长。江练隐寒光。危阑醉倚人如画，隔烟村、何处鸣根。乌鹊倦栖，鱼龙惊起，星斗挂垂杨。芦花千顶水微茫。秋色满江乡。楼台恍似游仙梦，又疑是、洛浦潇湘。风露浩然，山河影转，今古照凄凉。
七娘子·三衢道中作
作者：陈亮
朝代：宋

风流家世传张绪。似灵和新种垂缕。绮席摛词，银台奏赋。当年梦绕蓬山路。卖花声断蓝桥暮。记吟鞭醉帽曾经处。蜀郡归来，荆州老去。心情零乱随风絮。
七娘子·风流家世传张绪
作者：陈亮
朝代：宋
体裁：词

风流家世传张绪。似灵和新种垂杨缕。绮席摛词，银台奏赋。当年梦绕蓬山路。卖花声断蓝桥暮。记吟鞭醉帽曾经处。蜀郡归来，荆州老去。心情零乱随风絮。
七娘子（三衢道中作）
作者：陈亮
朝代：宋

风流家世传张绪。似灵和新种垂缕。绮席离词，银台奏赋。当年梦绕蓬山路。卖花声断蓝桥暮。记吟鞭醉帽曾经处。蜀郡归来，荆州老去。心情零乱随风絮。
三部乐·七月送丘宗卿使北
作者：陈亮
朝代：宋
体裁：词

小屈穹庐，但二满三平，共劳均佚。人中龙虎，本为明时而出。只合是、端坐王朝，看指挥整办，扫荡飘忽。也持汉节，聊过旧家宫室。西风又还带暑，把征衫著上，有时披拂。休将看花泪眼，闻弦病骨。对遗民、有如皎日。行万里、依然故物。入奏几策，天下里、终定于一。
三部乐·入脚西风
作者：陈亮
朝代：宋
体裁：词

入脚西风，渐去去来来，早三之一。春花无数，毕竟何如秋实。不须待、名品如麻，试为君屈指，是谁层出。十朝半月，争看抟空霜鹘。从来别真共假，任盘根错节，更饶仓卒。还他济时好手，封侯奇骨。没些儿、媻姗勃窣。也不是、峥嵘突兀。百二十岁，管做彻、元分人物。
三部乐·小屈穹庐
作者：陈亮
朝代：宋

小屈穹庐，但二满三平，共劳均佚。
人中龙虎，本为明时而出。
只合是、端坐王朝，看指挥整办，扫荡飘忽。
也持汉节，聊过旧家宫室。
西风又还带暑，把征衫着上，有时披拂。
休将看花泪眼，闻弦□骨。
对遗民、有如皎日。
行万里、依然故物。
入奏几策，天下里、终定于一。
三部乐（七月廿六日寿王道甫）
作者：陈亮
朝代：宋

入脚西风，渐去去来来，早三之一。春花无数，毕竟何如秋实。不须待、名品如麻，试为君屈指，是谁层出。十朝半月，争看搏空霜鹘。从来别真共假，任盘根错节，更饶仓卒。还他济时好手，封侯奇骨。没些儿、＿姗勃窣也不是、峥嵘突兀。百二十岁，管做彻，元分人物。
三部乐（七月送丘宗卿使虏）
作者：陈亮
朝代：宋
体裁：词

小屈穹庐，但二满三平，共劳均佚。人中龙虎，本为明时而出。只合是、端坐王朝，看指挥整办，扫荡飘忽。也持汉节，聊过旧家宫室。西风又还带暑，把征衫著上，有时披拂。休将看花泪眼，闻弦□骨。对遗民、有如皎日。行万里、依然故物。入奏几策，天下里、终定于一。
丑奴儿/采桑子·咏梅
作者：陈亮
朝代：宋

黄昏山驿销魂处，枝亚疏篱。枝亚疏篱。酝藉香风蜜打围。隔篱鸡犬谁家舍，门掩斜晖。门掩斜晖。花落花开总不知。
丑奴儿·采桑子·黄昏山驿销魂处
作者：陈亮
朝代：宋
体裁：词

黄昏山驿销魂处，枝亚疏篱。
枝亚疏离。
酝藉香风蜜打围。
隔篱鸡犬谁家舍，门掩斜晖。
门掩斜晖。
花落花开总不知。
丑奴儿（咏梅）
作者：陈亮
朝代：宋
体裁：词

黄昏山驿消魂处，枝亚疏篱。枝亚疏篱。酝藉香风蜜打围。隔篱鸡犬谁家舍，门掩斜晖。门掩斜晖。花落花开总不知。
临江仙
作者：陈亮
朝代：宋
体裁：词

五百年前非一日，可堪只到今年。云龙欲化艳阳天。从来耆旧传，不博地行仙。昨夜风声何处度，典型犹在南山。自怜不结傍时缘。著鞭非我事，避路只渠贤。
临江仙
作者：陈亮
朝代：宋
体裁：词

五百年间非一日，可堪只到今年。云龙欲化艳阳天。从来耆旧传，不博地行仙。昨夜风声何处度，典型犹在南山。自怜不结傍时缘。著鞭非我事，避路只渠贤。
临江仙·五百年间非一日
作者：陈亮
朝代：宋

五百年间非一日，可堪只到今年。
云龙欲化艳阳天。
从来耆旧传，不博地行仙。
昨夜风声何处度，典型犹在南山。
自怜不结傍时缘。
着鞭非我事，避路只渠贤。
临江仙·五百年间非一日
作者：陈亮
朝代：宋

五百年间非一日，可堪只到今年。云龙欲花艳阳天。从来耆旧传，不博地行仙。昨夜风声何处度，典型犹在南山。自怜不结傍时缘。着鞭非我事，避路只渠贤。
南乡子
作者：陈亮
朝代：宋

风雨满蘋洲。绣阁银屏一夜秋。当日袜尘何处去，溪楼。怎对烟波不泪流。天际目归舟。浪卷涛翻一叶浮。也似我侬魂不定，悠悠。宋玉方悲庾信愁。
南乡子·人物满东瓯
作者：陈亮
朝代：宋
体裁：词

人物满东瓯。别我江心识俊游。北尽平芜南似画，中流。谁系龙骧万斛舟。去去几时休。犹自潮上更来头。醉墨淋漓人感旧，离愁。一夜西风似夏不。
南乡子·风雨满苹洲
作者：陈亮
朝代：宋
体裁：词

风雨满苹洲。绣阁银屏一夜秋。当日袜尘何处去，溪楼。怎对烟波不泪流。天际目归舟。浪卷涛翻一叶浮。也似我侬魂不定，悠悠。宋玉方悲庾信愁。
南乡子·风雨满苹洲
作者：陈亮
朝代：宋
体裁：词

风雨满苹洲。
绣阁银屏一夜秋。
当日袜尘何处去，溪楼。
怎对烟波不泪流。
天际自归舟。
浪卷涛翻一叶浮。
也似我侬魂不定，悠悠。
宋玉方悲庾信愁。
南乡子（高等永嘉诸友相饯）
作者：陈亮
朝代：宋
体裁：词

人物满东瓯。别我江心识俊游。北尽平芜南似画，中流。谁系龙骧万斛舟。去去几时休。犹自潮来更上头。醉墨淋漓人感旧，离愁。一夜西风似夏不。
南歌子
作者：陈亮
朝代：宋

池草抽新碧，山桃褪小红。寻春闲过小园东。春在乱花深处、鸟声中。游镫归敲月，春衫醉舞风。谁家三弄学元戎。吹起闲愁、容易上眉峰。
南歌子·池草抽新碧
作者：陈亮
朝代：宋
体裁：词

池草抽新碧，山桃褪小红。寻春闲过小园东。春在乱花深处、鸟声中。游镫归敲月，春衫醉舞风。谁家三弄学元戎。吹起闲愁，容易上眉峰。
卜算子·九月十八日寿徐子才
作者：陈亮
朝代：宋

悄静菊花天，洗尽梧桐雨。倍九周遭烂漫开，祝寿当头取。顶戴御袍黄，叠秀金棱吐。仙种花容晚节香，人愿争先睹。
卜算子·悄静菊花天
作者：陈亮
朝代：宋
体裁：词

悄静菊花天，洗尽梧桐雨。
倍九周遭烂熳开，祝寿当头取。
顶戴玉袍黄，叠秀金棱吐。
仙种花容晚节香，人愿争先睹。
卜算子（九月十八日寿徐子才）
作者：陈亮
朝代：宋

悄静菊花天，洗尽梧桐雨。倍九周遭烂熳开，祝寿当头取。顶戴御袍黄，叠秀金棱吐。仙种花容晚节香，人愿争先睹。
及第谢恩和御赐诗韵
作者：陈亮
朝代：宋

云汉昭回倬锦章，烂然衣被九天光。已将德雨平分布，更把仁风与奉扬。治道修明当正宁，皇威震叠到遐方。复讎自是平生志，勿谓儒臣鬓发苍。
及第谢恩和御赐诗韵
作者：陈亮
朝代：宋

云汉昭回倬锦章，烂然衣被九天光。
已将德雨平分布，更把仁风与奉扬。
治道修明当正宁，皇威震迭到遐方。
復雠自是平生志，勿谓儒臣鬓髮苍。
及第谢恩和御赐诗韵
作者：陈亮
朝代：宋

云汉昭回倬锦章，烂然衣被九天光。已将德雨平分布，更把仁风与奉扬。治道脩明当正宁，皇威震叠到遐方。复雠自是平生志，勿谓儒臣鬓发苍。
咏梅
作者：陈亮
朝代：宋

春回积雪层冰里，香动荒山野水滨。带月一枝低弄影，背风千片远随人。
咏梅
作者：陈亮
朝代：宋

疏枝横玉瘦，小萼点珠光。
一朵忽先发，百花皆事香。
欲传春信息，不怕雪埋藏。
玉笛休三弄，东君政主张。
咏梅·其一
作者：陈亮
朝代：宋

春回积雪层冰裏，香动荒山野水滨。
带月一枝低弄影，背风千片远随人。
咏梅·其三
作者：陈亮
朝代：宋

为探梅魁策蹇馿，竹梢疏处见清癯。
清香雅韵十分足，俗态嚣尘一点无。
寄我谁能如陆凯，爱渠自谓若林逋。
夜窗却恐劳清梦，速剪寒梢浸玉壶。
咏梅·其三
作者：陈亮
朝代：宋

为探梅魁策蹇驴，竹梢疏处见清癯。清香雅韵十分足，俗态嚣尘一点无。寄我谁能如陆凯，爱渠自谓若林逋。夜窗却恐劳清梦，速剪寒梢浸玉壶。
咏梅·其二
作者：陈亮
朝代：宋

十里温香扑马来，江头还见去年梅。
喜开剩欲邀明月，愁落先教扫绿苔。
咏梅·其四
作者：陈亮
朝代：宋
体裁：五言律诗

疏枝横玉瘦，小萼点珠光。一朵忽先发，百花皆后香。欲传春信息，不怕雪埋藏。玉笛休三弄，东君政主张。
咏梅·其四
作者：陈亮
朝代：宋

疏枝横玉瘦，小萼点珠光。一朵忽先发，百花皆后香。欲传春信息，不怕雪埋藏。玉笛休三弄，东君政主张。为探梅魁策蹇驴，竹梢疏处见清癯。清香雅韵十分足，俗态嚣尘一点无。寄我谁能如陆凯，爱渠自谓若林逋。夜窗却恐劳清梦，速剪寒梢浸玉壶。
咏梅其四
作者：陈亮
朝代：宋
体裁：诗

疏枝横玉瘦，小萼点珠光。
一朵忽先发，百花皆后香。
欲传春信息，不怕雪埋藏。
玉笛休三弄，东君正主张。
品令·咏雪梅
作者：陈亮
朝代：宋
体裁：词

潇洒林塘暮。正迤逦、香风度。一番天气，又添作琼枝玉树。粉蝶无踪，疑在落花深处。
深沉庭院，也卷起、重帘否。十分春色，依约见了，水村竹坞。怎向江南，更说杏花烟雨。
品令（咏雪梅）
作者：陈亮
朝代：宋
体裁：词

潇洒林塘暮。正迤逦、香风度。一番天气，又添作琼枝玉树。粉蝶无踪，疑在落花深处。深沈庭院，也卷起、重帘否。十分春色，依约见了，水村竹坞。怎向江南，更说杏花烟雨。
垂丝钓·九月七日自寿
作者：陈亮
朝代：宋

菊花细雨。萧萧红蓼汀渚。景物渐幽，风致如许。秋未暮。又值吾初度。看天宇。正澄清欲往。登高未也，红尘当面飞舞。几人吊古。乌帽牢收取。短发还羞觑。遐寿身。近五云深处。
垂丝钓（九月七日自寿）
作者：陈亮
朝代：宋
体裁：词

菊花细雨。萧萧红蓼汀渚。景物渐幽，风致如许。秋未暮。又值吾初度。看天宇。正澄清欲往，登高未也，红尘当面飞舞。几人吊古。乌帽牢收取。短发还羞觑。遐寿身、近五云深处。
夏日过石首简天石老禅
作者：陈亮
朝代：宋

世累日多门，驰驱厌尘杂。驾言寻招提，双屐蚤已蜡。霜余叶尽飘，回首见孤塔。入门谒金仙，钟鼓响铛鞳。吾师投迹久，终岁一旧衲。曾从大方游，已悟世外法。深居行无取，问语终不答。竹影覆经房，茶烟绕禅榻。天寒日苦短，千嶂夕阴合。笑别虎溪头，松风起萧飒。
天仙子·一夜秋光先着柳
作者：陈亮
朝代：宋

一夜秋光先着柳。
暑力平明羞失守。
西风不放入帘帏，饶永昼。
沈烟透。
半月十朝秋定否。
指点芙蕖凝伫久。
高处成莲深处藕。
百年长共月团圆，女进男，酒称寿。
一点浮云人似旧。
天仙子·一夜秋光先著柳
作者：陈亮
朝代：宋
体裁：词

一夜秋光先著柳。暑力平明羞失守。西风不放入帘帏，饶永昼。沈烟透。半月十朝秋定否。指点芙蕖凝伫久。高处成莲深处藕。百年长共月团圆，女进男，酒称寿。一点浮云人似旧。
天仙子·七月十五日寿内
作者：陈亮
朝代：宋
体裁：词

一夜秋光先著柳。暑力平明羞失守。西风不放入帘帏，饶永昼。沉烟透。半月十朝秋定否。指点芙渠凝伫久。高处成莲深处藕。百年长共月团圆，女进酒。男称寿。一点浮云人似旧。
天仙子（七月十五日寿内）
作者：陈亮
朝代：宋

一夜秋光先著柳。暑力平明羞失守。西风不放入帘帏，饶永昼沈烟透。半月十朝秋定否。指点芙蕖凝伫久。高处成莲深处藕。百年长共月团圆，女进男，酒称寿。一点浮云人似旧。
好事近
作者：陈亮
朝代：宋

篱菊吐寒花，香弄小园秋色。携手画阑西畔，忆去年同摘。小亭依旧锁西风，往事已无迹。懒向碧云深处，问征鸿消息。横玉叫清宵，帘外月侵残烛。人在画楼高处，倚阑干几曲。穿云裂石韵悠扬，风细断还续。惊落小梅香粉，点一庭苔绿。
好事近·横玉叫清宵
作者：陈亮
朝代：宋
体裁：词

横玉叫清宵，帘外月侵残烛。人在画楼高处，倚阑干几曲。穿云裂石韵悠扬，风细断还续。惊落小梅香粉，点一庭苔绿。
好事近·横玉叫清宵
作者：陈亮
朝代：宋
体裁：词

横玉叫清宵，帘外月侵残烛。
人在画楼高处，倚阑干几曲。
穿云裂石韵悠扬，风细断远续。
惊落小梅香粉，点一庭苔绿。
好事近·篱菊吐寒花
作者：陈亮
朝代：宋
体裁：词

篱菊吐寒花，香弄小园秋色。携手画阑西畔，忆去年同摘。小亭依旧锁西风，往事已无迹。懒向碧云深处，问征鸿消息。
好事近咏梅
作者：陈亮
朝代：宋
体裁：词

的皪两三枝，点破暮烟苍碧。好在屋檐斜入，傍玉奴横笛。月华如水过林塘，花阴弄苔石。欲向梦中飞蝶，恐幽香难觅。
寿曾主管
作者：陈亮
朝代：宋

累世名称阀阅高，搢绅维复似英豪。宏才咸许致千里，小试先观梦四刀。方正宁容迁岳麓，清明端可鉴丝毫。文章政事传家美，须信池中有凤毛。豫章此夕诞贤良，非雾非烟绕画堂。正是庭兰争秀发，更当陇麦弄轻黄。一杯为寿沧溟窄，万口同词日月长。朝晚定知归禁近，千年常得侍清光。
寿曾主管
作者：陈亮
朝代：宋

累世名称阀阅高，缙绅维复似英谊。宠才咸许致千里，小试先观梦四刀。方正宁容迁岳麓，清明端可鉴丝毫。文章政事传家美，须信池中有凤毛。
寿曾主管
作者：陈亮
朝代：宋

豫章此夕诞贤良，非雾非烟绕画堂。
正是庭兰争秀发，更当陇麦弄轻黄。
一杯为寿沧溟窄，万口同词日月长。
朝晚安知归禁近，千年常得侍清光。
寿曾主管·其一
作者：陈亮
朝代：宋

累世名称阀阅高，搢绅维复似英豪。宏才咸许致千里，小试先观梦四刀。方正宁容迁岳麓，清明端可鉴丝毫。文章政事传家美，须信池中有凤毛。
寿曾主管·其一
作者：陈亮
朝代：宋

累世名称阀阅高，搢绅维復似英豪。
宏才咸许致千里，小试先观梦四刀。
方正宁容迁岳麓，清明端可鉴丝毫。
文章政事传家美，须信池中有凤毛。
寿曾主管·其二
作者：陈亮
朝代：宋

豫章此夕诞贤良，非雾非烟绕画堂。正是庭兰争秀发，更当陇麦弄轻黄。一杯为寿沧溟窄，万口同词日月长。朝晚定知归禁近，千年常得侍清光。
寿曾主管·其二
作者：陈亮
朝代：宋

豫章此夕诞贤良，非雾非烟遶画堂。
正是庭兰争秀发，更当陇麦弄轻黄。
一杯为寿沧溟窄，万口同词日月长。
朝晚定知归禁近，千年常得侍清光。
小重山·碧幕霞绡一缕红
作者：陈亮
朝代：宋
体裁：词

碧幕霞绡一缕红。槐枝啼宿鸟，冷烟浓。小楼愁倚画阑东。黄昏月，一笛碧云风。往事已成空。梦魂飞不到，楚王宫。翠绡和泪暗偷封。江南阔，无处觅征鸿。
廷对应制
作者：陈亮
朝代：宋
体裁：七言律诗

皇朝锐意急英贤，虏据中原七十年。际遇风云凡事别，积功日月壮心愆。管箫器小谁能识，孔孟人存用则传。惭负寿皇勤教育，奏篇半彻冕旒前。
彩凤飞
作者：陈亮
朝代：宋
体裁：词

人立玉，天如水，特地如何撰。
海南沈烧著，欲寒犹暖。
算从头，有多少、厚德阴功，人家上，一一旧时香案。
□煞经惯。
小驻吾舟才尔，依然欢声满。
莫也教、公子王孙眼见。
这些儿、颖脱处，高出书卷。
经纶自入手，不了判断。
彩凤飞·人立玉
作者：陈亮
朝代：宋

人立玉，天如水，特地如何撰。
海南沈烧着，欲寒犹暖。
算从头，有多少、厚德阴功，人家上，一一旧时香案。
□煞经惯。
小驻吾舟才尔，依然欢声满。
莫也教、公子王孙眼见。
这些儿、颖脱处，高出书卷。
经纶自入手，不了判断。
彩凤飞（十月十六日寿钱伯同）
作者：陈亮
朝代：宋

人立玉，天如水，特地如何撰。海南沈烧著，欲寒犹暖。算从头，有多少、厚德阴功，人家上，一一旧时香案。煞经惯。小驻吾州才尔，依然欢声满。莫也教、公子王孙眼见。这些儿、颖脱处，高出书卷。经纶自入手，不了判断。
念奴娇·危楼远望
作者：陈亮
朝代：宋
体裁：词

危楼远望，叹此意、今古几人曾会。
鬼设神施，浑认作、天限南疆北界。
一水横陈，莲岗三面，做出争雄势。
六朝何事，只成门户私计。
因笑王谢诸人，登高怀远，也学英雄涕。
凭却长江管不到，河洛腥膻无际。
正好长驱，不须反顾，寻取中流誓。
小儿破贼，势成宁问疆场。
念奴娇·江南春色
作者：陈亮
朝代：宋

江南春色，算来是、多少胜游清赏。
妖冶廉纤，只做得，飞鸟向人偎傍。
地辟天开，精神朗慧，到底还京样。
人家小语，一声声近清唱。
因念旧日山城，个人如画，已作州中想。
邓禹笑人无限也，冷落不堪惆怅。
秋水双明，高山一弄，着我些悲壮。
南徐好住，片帆有分来往。
念奴娇·江南春色
作者：陈亮
朝代：宋
体裁：词

江南春色，算来是、多少胜游清赏。妖冶廉纤，只做得，飞鸟向人偎傍。地辟天开，精神朗慧，到底还京样。人家小语，一声声近清唱。因念旧日山城，个人如画，已作州中想。邓禹笑人无限也，冷落不堪惆怅。秋水双明，高山一弄，著我些悲壮。南徐好住，片帆有分来往。
念奴娇·登多景楼
作者：陈亮
朝代：宋
体裁：词

危楼还望，叹此意、今古几人曾会？鬼设神施，浑认作、天限南疆北界。一水横陈，连岗三面，做出争雄势。六朝何事，只成门户私计！
因笑王谢诸人，登高怀远，也学英雄涕。凭却长江，管不到，河洛腥膻无际。正好长驱，不须反顾，寻取中流誓。小儿破贼，势成宁问强对！
念奴娇·登多景楼
作者：陈亮
朝代：宋

危楼还望，叹此意、今古几人曾会？鬼设神施，浑认作、天限南疆北界。一水横陈，连岗三面，做出争雄势。六朝何事，只成门户私计？
因笑王谢诸人，登高怀远，也学英雄涕。凭却长江，管不到，河洛腥膻无际。正好长驱，不须反顾，寻取中流誓。小儿破贼，势成宁问强对！
念奴娇·登多景楼
作者：陈亮
朝代：宋

危楼还望，叹此意，今古几人曾会。鬼设神施，浑认作、天限南疆北界。一水横陈，连冈三面，做出争雄势。六朝何事，只成门户私计。因笑王谢诸人，登高怀远，也学英雄涕。凭却江山管不到，河洛腥膻无际。正好长驱，不须反顾，寻取中流誓。小儿破贼，势成宁问彊对。
念奴娇·至金陵
作者：陈亮
朝代：宋

江南春色，算来是，多少胜游清赏。妖冶廉纤，只做得、飞鸟向人偎傍。地辟天开，精神朗慧，到底还京样。人家小语，一声声近清唱。因念旧日山城，个人如画，已作中州想。邓禹笑人无限也，冷落不堪惆怅。秋水双明，高山一弄，著我些悲壮。南徐好住，片帆有分来往。
念奴娇·西风带暑
作者：陈亮
朝代：宋

西风带暑，又还是、长途利牵名役。
我已无心，君因甚，更把青衫为客。
邂逅卑飞，几时高举，不露真消息。
大家行处，到头须管行得。
何处寻取狂徒，可能着意，更问渠侬骨。
天上人间，最好是、闹里一般岑寂。
瀛海无波，玉堂有路，稳着青霄翼。
归来何事，眼光依旧生碧。
念奴娇·送戴少望参选
作者：陈亮
朝代：宋
体裁：词

西风带暑，又还是、长途利牵名役。我已无心，君因甚，更把青衫为客。邂逅卑飞，几时高举，不露真消息。大家行处，到头须管行得。何处寻取狂徒，可能著意，更问渠侬骨。天上人间，最好是、闹里一般岑寂。瀛海无波，玉堂有路，稳著青霄翼。归来何事，眼光依旧生碧。
念奴娇（至金陵）
作者：陈亮
朝代：宋

江南春色，算来是、多少胜游清赏。妖冶廉纤，只做得，飞鸟向人偎傍。地＿天开，精神朗慧，到底还京样。人家小语，一声声近清唱。因念旧日山城，个人如画，已作中州想。邓禹笑人无限也，冷落不堪惆怅。秋水双明，高山一弄，著我些悲壮。南徐好住，片帆有分来往。
念奴娇（送戴少望参选）
作者：陈亮
朝代：宋

西风带暑，又还是、长途利牵名役。我已无心，君因甚，更把青衫为客。邂逅卑飞，几时高举不露真消息。大家行处，到头须管行得。何处寻取狂徒，可能著意，更问渠侬骨。天上人间，最好是、闹里一般岑寂。瀛海无波，玉堂有路，稳著青霄翼。归来何事，眼光依旧生碧。
思佳客·花拂阑干柳拂空
作者：陈亮
朝代：宋
体裁：词

花拂阑干柳拂空。花枝绰约柳鬟松。蝶翻淡碧低边影，莺啭浓香杪处风。深院落，小帘栊。寻芳犹忆旧相逢。桥边携手归来路，踏皱残花几片红。
思佳客（春感）
作者：陈亮
朝代：宋

花拂阑干柳拂空，花枝绰约柳蓬松。蝶翻淡碧低边影，莺啭浓香杪处风。深院落，小帘栊，寻芳犹忆旧相逢。桥边携手归来路，踏皱残花几片红。
新荷叶
作者：陈亮
朝代：宋

艳态还幽，谁能洁净争妍。淡抹疑浓，肯将自在求怜。终嫌独好，任毛嫱、西子差肩。六郎涂涴，似和不似依然。赫日如焚，诸馀只凭光鲜。雨过风生，也应百事随缘。香须道地，对一池、着甚沉烟。根株好在，淤泥白藕如椽。
新荷叶
作者：陈亮
朝代：宋

艳态还幽，谁能洁净争妍。淡抹疑浓，肯将自在求怜。终嫌独好，任毛嫱、西子差肩。六郎涂涴，似和不似依然。赫日如焚，诸馀只凭光鲜。雨过风生，也应百事随缘。香须道地，对一池、著甚沈烟。根株好在，淤泥白藕如椽。
新荷叶
作者：陈亮
朝代：宋
体裁：词

艳态还幽，谁能洁净争妍。淡抹疑浓，肯将自在求怜。终嫌独好，任毛嫱、西子差肩。六郎涂涴，似和不似依然。赫日如焚，诸馀只凭光鲜。雨过风生，也应百事随缘。香须道地，对一池、著甚沉烟。根株好在，淤泥白藕如椽。
新荷叶
作者：陈亮
朝代：宋
体裁：词

艳态远幽，谁能洁净争妍。
淡抹疑浓，肯将自在求怜。
终嫌独好，任毛嫱、西子差肩。
六郎涂涴，似和不似依然。
赫日如焚，诸馀只凭光鲜。
雨过风生，也应百事随缘。
香须道地，对一池、著甚沈烟。
根株好在，淤泥白藕如椽。
新荷叶·艳态远幽
作者：陈亮
朝代：宋

艳态远幽，谁能洁净争妍。
淡抹疑浓，肯将自在求怜。
终嫌独好，任毛嫱、西子差肩。
六郎涂涴，似和不似依然。
赫日如焚，诸馀只凭光鲜。
雨过风生，也应百事随缘。
香须道地，对一池、着甚沈烟。
根株好在，淤泥白藕如椽。
晚春闲思
作者：陈亮
朝代：宋

门巷客来稀，闲居静掩扉。微风花自落，细雨燕双飞。向晓披遗帙，迎暄换袷衣。年年此时节，惆怅送春归。
暮花天·花发沁园春·天意微悭
作者：陈亮
朝代：宋
体裁：词

天意微悭，春工多裕，长须末后殷勤。骨瘦挽先，肌韵恰好，花头径尺徐陈。红黄粉紫，更牛家、姚魏为真。留几种，蒂殢中州，异时齐顿浑身。承平当日开多少，笙歌何限，是甚人人。气入江南，心知芍药，仿佛前事犹存。名品应须，认旧家，雨露方新。成一处，蓓蕾根株，剩看诸谱纷纷。
最高楼·咏梅
作者：陈亮
朝代：宋
体裁：词

春乍透，香早暗偷传。深院落，斗清妍。紫檀枝似流苏带，黄金须胜辟寒钿。更朝朝，琼树好，笑当年。花不向沈香亭上看。树不著唐昌宫里玩。衣带水，隔风烟。铅华不御凌波处，蛾眉淡扫至尊前。管如今，浑似了，更堪怜。
最高楼·咏梅
作者：陈亮
朝代：宋
体裁：词

春乍透，香早暗偷传。深院落，斗清妍。紫檀枝似流苏带，黄金须胜辟寒钿。更朝朝，琼树好，笑当年。花不向沈香亭上看。树不著唐昌宫里玩。衣带水，隔风烟。铅华不御凌波处，蛾眉澹扫至尊前。管如今，浑似了，更堪怜。
最高楼·咏梅
作者：陈亮
朝代：宋
体裁：词

春乍透，香早暗偷传。深院落，斗清妍。紫檀枝似流苏带，黄金须胜辟寒钿。更朝朝，琼树好，笑当年。
花不向沉香亭上看。树不着唐昌宫里玩。衣带水，隔风烟。铅华不御凌波处，蛾眉淡扫至尊前。管如今，浑似了，更堪怜。
最高楼·春乍透
作者：陈亮
朝代：宋

春乍透，香早暗偷传。
深院落，斗清妍。
紫檀枝似流苏带，黄金须胜辟寒钿。
更朝朝，琼树好，笑当年。
花不向沈香亭上看。
树不着唐昌宫里玩。
衣带水，隔风烟。
铅华不御凌波处，蛾眉淡扫至尊前。
管如今，浑似了，更堪怜。
最高楼（咏梅）
作者：陈亮
朝代：宋

春乍透，香早暗偷传。深院落，斗清妍。紫檀枝似流苏带，黄金须胜辟寒钿。更朝朝，琼树好，笑当年。花不向沈香亭上看。树不著唐昌宫里玩。衣带水，隔风烟。铜华不御凌波处，蛾眉淡扫至尊前。管如今，浑似了，更堪怜。
朝中措·蓼花风淡水云纤
作者：陈亮
朝代：宋
体裁：词

蓼花风淡水云纤。倚阁卷重帘。索寞败荷翠减，萧疏晚□红添。魂销天末，眉横远岫，斜挂新蟾。谁信故人千里，此时却到眉尖。
柳梢青·柳丝烟织
作者：陈亮
朝代：宋
体裁：词

柳丝烟织。掩映小池，鳞鳞波碧。几片飞花，半檐残雨，长亭愁寂。凭高望断江南，怅千里、疏烟淡日。斗草风流，弄梅情分，教人思忆。
桂枝香·仙风透骨
作者：陈亮
朝代：宋
体裁：词

仙风透骨。
向夏叶丛中，春花重出。
骏发天香，不是世间尤物。
占些空阔闲田地，共霜轮、伴他秋实。
浅非冷蕊，深非幽艳，中无倚握。
任拈取、龙涎笃耨。
儿女子看承，万屈千屈。
做数珠见，刻画毋盐唐突。
不知几树栾团着，但口吻、非鸣云室。
是耶非也，书生见识，圣贤心术。
桂枝香·仙风透骨
作者：陈亮
朝代：宋
体裁：词

仙风透骨。向夏叶丛中，春花重出。骏发天香，不是世间尤物。占些空阔闲田地，共霜轮、伴他秋实。浅非冷蕊，深非幽艳，中无倚握。任点取、龙涎笃耨。儿女子看承，万屈千屈。做数珠见，刻画毋盐唐突。不知几树栾团着，但口吻、非鸣云室。是耶非也，书生见识，圣贤心术。
桂枝香·天高气肃
作者：陈亮
朝代：宋
体裁：词

天高气肃。
正月色分明，秋容新沐。
桂子初收，三十六宫都足。
不辞散落人间去，怕群花、自嫌凡俗。
向他秋晚，唤回春意，几曾幽独。
是天上、馀香剩馥。
怪一树香风，十里相续。
坐对花旁，但见色浮金粟。
芙蓉只解添秋思，况东篱、凄凉黄菊。
入时太浅，背时太远，爱寻高躅。
桂枝香·观木犀有感寄吕郎中
作者：陈亮
朝代：宋
体裁：词

天高气肃。正月色分明，秋容新沐。桂子初收，三十六宫都足。不辞散落人间去，怕群花、自嫌凡俗。向他秋晚，唤回春意，几曾幽独。是天上、馀香剩馥。怪一树香风，十里相续。坐对花旁，但见色浮金粟。芙蓉只解添愁思，况东篱、凄凉黄菊。入时太浅，背时太远，爱寻高躅。
桂枝香（观木樨有感寄吕郎中）
作者：陈亮
朝代：宋

天高气肃。正月色分明，秋容新沐。桂子初收，三十六宫都足。不辞散落人间去，怕群花、自嫌凡俗。向他秋晚，唤回春意，几曾幽独。是天上、余香剩馥。怪一树香风，十里相续。坐对花旁，但见色浮金粟。芙蓉只解添秋思，况东篱、凄凉黄菊。入时太浅，背时太远，爱寻高躅。
梅花
作者：陈亮
朝代：宋

疏枝横玉瘦，小萼点珠光。一朵忽先变，百花皆后香。欲传春信息，不怕雪埋藏。玉笛休三弄，东君正主张。
水调歌头
作者：陈亮
朝代：宋
体裁：词

不见南师久，谩说北群空。
当场只手，毕竟还我万夫雄。
自笑堂堂汉使，得似洋洋河水，依旧只流东。
且复穹庐拜，会向藁街逢。
尧之都，舜之壤，禹之封。
於中应有，一个半个耻臣戎。
万里腥膻如许，千古英灵安在，磅礴几时通。
胡运何须问，赫日自当中。
水调歌头·事业随人品
作者：陈亮
朝代：宋
体裁：词

事业随人品，今古几麾旌。
向来谋国，万事尽出汝书生。
安识鲲鹏变化，九万里风在下，如许上南溟。
斥鷃旁边笑，河汉一头倾。
叹世间，多少恨，几时平。
霸图消歇，大家创见又成惊。
邂逅汉家龙种，正尔乌纱白纻，驰骛觉身轻。
樽酒从渠说，双眼为谁明。
水调歌头·人物从来少
作者：陈亮
朝代：宋
体裁：词

人物从来少，篱菊为谁黄。去年今日，倚楼还是听行藏。未觉霜风无赖，好在月华如水，心事楚天长。讲论参洙泗，杯酒到虞唐。人未醉，歌宛转，兴悠扬。太平胸次，笑他磊磈欲成狂。且向武夷深处，坐对云烟开敛，逸思如微茫。我欲为君寿，何许得新腔。
水调歌头·和吴允成游灵洞韵
作者：陈亮
朝代：宋

人爱新来景，龙认旧时湫。不论三伏，小住便觉凛生秋。我自醉眠其上，任是水流其下，湍激若为收。世事如斯去，不去为谁留。本无心，随所寓，触虚舟。东山始末，且向灵洞与沉浮。料得神仙窟穴，争似提封万里，大小几琉球。但有君才具，何用问时流。
水调歌头·和赵周锡
作者：陈亮
朝代：宋

事业随人品，今古几麾旌。向来谋国，万事尽出汝书生。安识鹍鹏变化，九万里风在下，如许上南溟。斥鴳旁边笑，河汉一头倾。叹世间，多少恨，几时平。霸图消歇，大家创见又成惊。邂逅汉家龙种，正尔乌纱白纻，驰骛觉身轻。樽酒从渠说，双眼为谁明。
水调歌头·送章德茂大卿使虏
作者：陈亮
朝代：宋

不见南师久，漫说北群空。当场只手，毕竟还我万夫雄。自笑堂堂汉使，得似洋洋河水，依旧只流东。且复穹庐拜，会向藁街逢。尧之都，舜之壤，禹之封。于中应有，一个半个耻臣戎。万里腥膻如许，千古英灵安在，磅礴几时通。胡运何须问，赫日自当中。
水调歌头·送章德茂大卿使虏
作者：陈亮
朝代：宋
体裁：词

不见南师久，谩说北群空。当场只手，毕竟还我万夫雄。自笑堂堂汉使，得似洋洋河水，依旧只流东。且复穹庐拜，会向藁街逢。
尧之都，舜之壤，禹之封。于中应有，一个半个耻臣戎。万里腥膻如许，千古英灵安在，磅礴几时通。胡运何须问，赫日自当中。
水调歌头送章德茂大卿使虏
作者：陈亮
朝代：宋

不见南师久，漫说北群空。当场只手，毕竟还我万夫雄。自笑堂堂汉使，得似洋洋河水，依旧只流东？且复穹庐拜，会向藁街逢！尧之都，舜之壤，禹之封。于中应有，一个半个耻臣戎！万里腥膻如许，千古英灵安在，磅礴几时通？胡运何须问，赫日自当中！